Sentimen Pasaran Semakin Tegang, Manakala CAD Dijangka Tertekan.

Pasaran Forex hari ini dimulakan dengan data ekonomi yang hadir daripada New Zealand iaitu data keyakinan perniagaan yang dikeluarkan oleh badan ANZ di mana bacaan hadir sedikit menaik kepada -32.0 pada Mei 2019, meningkat daripada -37.5 pada April sebelum ini.
Namun data ini tidak dapat memberi pertolongan kepada matawang Kiwi, salah satu matawang yang mempunyai pulangan yang tinggi berikutan sentimen kemerosotan dalam sentimen pasaran Asia.
Hal ini adalah kerana kebimbangan pelabur yang semakin meningkat terhadap pertumbuhan ekonomi global dan ketegangan perdagangan AS-China yang tidak menunjukkan tanda-tanda untuk reda.
 Matawang USD pula didagangkan stabil dalam sentimen pasaran yang semakin berisiko berikutan permintaan pelabur atas sifat matawang safe-haven. Bukan itu sahaja, kenaikan USD juga disokong oleh kelemahan Euro selepas terdapat ketidakpastian yang melingkari prospek ekonomi zon Eropah dan masa depan politik yang masih tidak jelas.
Tambahan lagi, Euro juga ditekan oleh krisis hutang Itali. Terbaru, Timbalan Perdana Menteri Itali, Matteo Salvini berkata Suruhanjaya Eropah boleh mendenda Itali sebanyak 3 bilion Euro atas pelanggaran peraturan hutang dan defisit Kesatuan Eropah.
Tumpuan pelabur pada sesi seterusnya akan beralih kepada penetapan dasar monetari Bank of Canada (BoC). BoC diramalkan akan mengekalkan kadar faedahnya pada paras 1.75% namun apa yang menjadi tumpuan pasaran adalah pada komen susulan oleh Gabenor Stephen Poloz.


Lima News Besar Tumpuan Pasaran Minggu Ini (23-27 Julai)

Fokus pasaran pada minggu ini akan terarah kepada perkembangan isu perdagangan Amerika Syarikat dengan rakan-rakan dagang khususnya China dan Kesatuan Eropah (EU). Isu ini telah berlanjutan sejak beberapa bulan lepas menjadikan pasaran dalam keadaan sentiasa berjaga-jaga dengan ketidaktentuan (uncertainty) isu perdagangan.
Selain daripada beberapa data ekonomi penting, pasaran secara keseluruhan juga akan meneliti prestasi pendapatan syarikat di Wallstreet. Antara nama besar yang akan mengumumkan pendapatan mereka pada suku kedua 2018 adalah Alphabet, Amazon, dan Facebook.
Dari segi polisi monetari, Bank pusat Eropah (European Central Bank, ECB) akan menetapkan polisi terbarunya pada Khamis. Pasaran akan meneliti panduan (guidance) yang akan diberikan oleh bank pusat terutamanya dari segi hala-tuju pengetatan dasar monetari di masa akan datang.
Berikut adalah lima news besar yang akan diberi tumpuan:
#1 Perkembangan Isu Perdagangan AS-China (Sepanjang Minggu)
Pasaran akan terus meneliti retorik yang dikeluarkan oleh kedua-dua negara ini dalam isu perdagangan selepas beberapa siri ancaman yang dikeluarkan oleh Amerika Syarikat. Presiden Trump pada Jumaat telah mengancam tariff berskala penuh terhadap $500 billion produk import dari China. Untuk pengetahuan anda, Amerika telah mengenakan $34 billion tariff kepada China dan sejumlah $200 billion lagi dijangka akan menyusul.
#2 Mesyuarat Presiden Trump – Juncker (Rabu)
 Presiden Suruhanjaya Eropah, Jean-Claude Juncker akan bertemu dengan Trump di Washington pada Rabu bagi membincangkan soal hubungan-dagang Eropah dan Amerika Syarikat. Sebelum ini A.S. telah mengenakan tariff keluli dan aluminium terhadap EU. Selain itu, Trump juga telah mengeluarkan ancaman tariff terhadap produk automobil dari Eropah.
#3 Indeks PMI Zon-Eropah (Selasa)
Beberapa data PMI dari Zon-Eropah akan dikeluarkan pada hari Selasa dengan dua ekonomi besar Jerman dan Perancis akan mengumumkan indeks ekonomi mereka terlebih dahulu. Data keseluruhan negara-negara Zon-Eropah akan diumumkan sekitar pada pukul 4 petang. Ini adalah data penting yang perlu dilihat oleh pasaran untuk menilai prestasi semasa pertumbuhan ekonomi di Eropah.
#4 Penetapan Polisi ECB (Khamis)
Kenyataan awal polisi akan dikeluarkan pada Khamis pukul 7.45 malam dan diikuti dengan sidang media Mario Draghi pada pukul 8.30 malam. Ada beberapa kekeliruan kepada pasaran selepas daripada mesyuarat sebelum ini, di mana bank pusat dijangka akan menaikkan kadar faedah pada penghujung 2019. Namun, terdapat banyak pendapat terhadap tarikh sebenar kadar faedah akan dinaikkan dan pasaran akan cuba meneliti perkara ini dalam mesyuarat Khamis ini.
#5 Data Pertumbuhan Ekonomi A.S. (Jumaat)
Data ini akan dikeluarkan pada Jumaat pukul 8.30 malam. Ekonomi terbesar dunia Amerika Syarikat akan mengeluarkan bacaan pertumbuhan suku kedua di mana bacaan suku pertama merekodkan kenaikan 2.30%. Jangkaan untuk data kali ini begitu tinggi dengan peningkatan 4.10%.


GBP/JPY Mendatar Hari ini Selepas Catat Penurunan Hampir 200 Pips Semalam!

Selepas mengalami jualan agresif pada sesi dagangan Khamis semalam, matawang Pound Sterling bergerak mendatar dan perlahan sejak awal sesi Asia bermula hari ini sehingga bersambung pada sesi Eropah.
Perdana Menteri UK Boris Johnson menyatakan bahawa para penggubal undang-undang harus menyokong pilihan raya pada 12 Disember ini untuk mendapatkan lebih tempoh waktu untuk mengkaji perjanjian Brexit terbaru bersama Kesatuan Eropah (EU).
Sementara, EU dilaporkan menangguhkan keputusan untuk kelulusan permohonan lanjutan Brexit sehingga 3 bulan sehingga minggu hadapan yang sepatutnya diumumkan hari ini. Ini menambahkan lagi ketidaktentuan dan mengekalkan dagangan GBP dalam keadaan berisiko.
Kebimbangan Brexit yang turut mendorong sentimen berisiko pasaran membuatkan pelabur akan kembali tertarik pada aset selamat dan meningkatkan permintaan terhadap matawang safe-haven Yen dalam pasaran semasa.
Untuk pergerakan harga bagi pasangan matawang GBP/JPY, harga yang menguji paras ketinggian pada 140.700 semalam kemudian membuat penurunan 180 pips melepasi paras 138.900 sebelum kembali bergerak perlahan di sekitar paras 139.500.
 Pergerakan mendatar harga diteruskan pada sesi pasaran Asia pagi ini sebelum tanda-tanda penurunan mula ditunjukkan pada awal sesi Eropah bermula setelah harga menyentuh garisan Moving Average 50 (MA50).
Harga berlegar di atas paras 139.200 yang merupakan zon RBS (resistance become support) pada carta harga GBP/JPY dengan pelabur kekal menantikan perkembangan terbaru isu Brexit.
Jika harga dilihat membuat penurunan, jangkaan destinasi yang dituju harga adalah pada 137.700 yang merupakan zon RBS lebih rendah. Penurunan yang berjaya diteruskan seterusnya bakal menguji paras penting pada 135.800.
Namun sekiranya harga melonjak lebih tinggi, paras SBR (support become resistance) pada 140.700 akan cuba dilepasi untuk harga menguji pula paras ketinggian semasa pada 141.300 yang diuji pada awal minggu ini.
Lihat gambar carta pasangan matawang GBP/JPY di bawah untuk rujukan teknikal analisis anda.


Pandangan Kalendar Ekonomi Mingguan 7 – 11 Sep 2015

September bermula dengan naik turun pasaran yang tidak menentu. Keputusan kadar di Kanada, New Zealand dan UK; data Pekerjaan di Australia dan sentimen pengguna Amerika Syarikat adalah tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Ekonomi Amerika Syarikat menghasilkan 173 ribu pekerjaan pada bulan Ogos, kurang sedikit daripada anggaran tetapi dengan semakan positif dan pertumbuhan upah yang meyakinkan. Laporan itu datang pada masa yang penting dalam perbahasan kenaikan kadar AS dan ianya menimbulkan ketidakpastian yang bercampur-campur, tetapi ramai penganalisis merasakan Feds masih boleh membawa kepada “kenaikan yang pessimis”.
Di Euro-Zone, situasi masih jauh dari ketenangan, dengan Encik Draghi yang menunjukkan keberaniannya mahu bertindak, sekaligus memberati Euro. Mata wang komoditi tidak dapat berehat sempena cuti pasaran China dan telah terjejas teruk.
Berikut adalah agenda utama dalam kalendar Forex minggu ini:
Jom kita lihat:
Rabu, 11:00 Malam
Keputusan Kadar Kanada:  Bank of Canada memutuskan untuk menurunkan kadar penanda aras kepada 0.5% pada bulan Julai. Ini adalah penurunan kedua tahun ini, yang bertujuan untuk meningkatkan ekonomi. BoC mengurangkan anggaran pertumbuhan pada 2015 daripada unjuran pada bulan April, selepas ekonomi menunjukkan penguncupan kecil pada separuh pertama tahun ini. Walau bagaimanapun, BoC menjangkakan pemulihan pada separuh kedua 2015 dan pertumbuhan 1.9% pada tahun ini. Penganalisis menjangka BoC akan mengekalkan kadar buat masa ini.
JOLTS Peluang Pekerjaan AS:  Peluang pekerjaan dilihat oleh Federal Reserve AS kerana ia memberikan petunjuk yang lebih luas tentang pasaran kerja, walaupun angka ini lewat disiarkan. Pada bulan Jun, terdapat 5.25 juta peluang pekerjaan baru dan kenaikan kepada 5.33 juta adalah dijangkakan pada Julai lalu.
Khamis, 6:00 Pagi
 Keputusan Kadar New Zealand:  Reserve Bank of New Zealand menurunkan kadar sebanyak 25 mata asas kepada 3.0% pada bulan Julai, dengan harapan untuk meningkatkan inflasi dan aktiviti ekonomi. Penurunan kadar adalah selaras dengan jangkaan pasaran. Prospek pertumbuhan NZ merosot sejak mesyuarat dasar RBNZ yang terakhir pada bulan Jun. Walau bagaimanapun, “kiwi” telah menurun dengan ketara sejak itu, membantu pengeluar dengan harga eksport komoditi yang lemah. Penganalisis menjangkakan penurunan lagi pada September dan Oktober ekoran kelembapan di China yang mula memberi kesan kepada ekonomi New Zealand. Ahli ekonomi meramalkan satu lagi penurunan kadar kepada 2.75% pada bulan ini.
Khamis, 10:30 Pagi
Data Pekerjaan Australia:  Kadar pengangguran di Australia meningkat 0.2% pada bulan Julai mencecah 6.3%, walaupun dengan pertambahan 38,500 jawatan pada bulan Julai. Penganalisis menjangka pertambahan yang lebih kecil sebanyak 10,200 peluang pekerjaan dan kadar pengangguran sebanyak 6.1%. Kenaikan mendadak pengangguran adalah disebabkab oleh kadar penyertaan yang mencapai 65.1%. Peningkatan dalam bilangan pencari kerja boleh menyumbang kepada pertumbuhan pekerjaan pada bulan-bulan yang akan datang, yang merupakan satu perkara yang baik untuk ekonomi Australia. Penganalisis menjangkakan pertambahan 5,200 jawatan dan penurunan kadar pengangguran kepada 6.2%.
Khamis, 8:00 Malam
Keputusan Kadar UK:  Bank of England mengekalkan kadar pada 0.5% pada bulan Ogos walaupun seorang ahli mengundi untuk kenaikan. Kekurangan tekanan inflasi menangguhkan keputusan BoE untuk menaikkan kadar, walaupun Gabenor Mark Carney berkata kenaikan adalah semakin hampir, tetapi tidak boleh “diramalkan terlebih dahulu”. Pasaran saham yang merudum di China dan rundingan semula hutang Greece memberi pandangan suram terhadap pertumbuhan global, yang menyumbang kepada keputusan BoE untuk menangguhkan kenaikan kadar. Walau bagaimanapun, ia menjangka inflasi untuk kembali ke sasaran tahun depan, meningkat 0.25% dalam tempoh empat bulan pertama dan mungkin dua kali ganda daripada 0.5% kepada 1% pada akhir tahun 2016. Penganalisis tidak melihat sebarang pertukaran dasar kewangan BoE buat masa ini.
Khamis, 9:30 Malam
Tuntutan Pengangguran AS:  Bilangan rakyat Amerika yang memfailkan permohonan baru untuk bantuan pengangguran meningkat minggu lepas kepada 282 ribu, melebihi jangkaan 273 ribu. Walau bagaimanapun, bilangan permohonan masih kekal rendah pada masa kelembapan global. Purata empat minggu meningkat 3,250 kepada 275,500. Angka tersebut telah jatuh 9.2% dalam tempoh 12 bulan yang lalu. Gabungan pertumbuhan pekerjaan yang stabil dan permohonan yang rendah, menunjukkan bahawa ekonomi Amerika Syarikat akan terus berkembang pada bulan-bulan yang akan datang. Ahli ekonomi menjangkakan jumlah tuntutan baru akan mencapai 279 ribu minggu ini.
Jumaat, 9:30 Malam
Indeks Harga Pengeluar AS:  Harga pengeluar di Amerika Syarikat meningkat bagi bulan ketiga berturut-turut pada bulan Julai, meningkat 0.2% selepas kenaikan 0.4% pada bulan Julai. Walau bagaimanapun, tekanan inflasi masih stabil di tengah-tengah harga minyak yang lebih rendah dan dolar yang kukuh. Dalam tempoh 12 bulan hingga Julai, Indeks Harga Pengeluar AS menurun 0.8% selepas penurunan 0.7% pada bulan Jun. Ianya dijangka merosot sebanyak 0.1% pada kali ini.
Jumaat, 11:00 Malam
UoM Sentimen Pengguna AS:  Keyakinan pengguna AS lemah bagi bulan kedua pada Ogos lepas, setelah pengguna lebih pesimis terhadap apa yang bakal berlaku selepas kenaikan kadar. Indeks Universiti Michigan untuk sentimen pengguna, menguncup kepada 92.9 daripada 93.1 pada bulan Julai. Pakar ekonomi menjangkakan bacaan 93.5. Kegawatan kewangan global yang disebabkan oleh China, masih belum mempengaruhi laporan sentimen masa depan. Laporan tersebut menjangkakan kadar inflasi AS sebanyak 2.8% untuk tempoh 12 bulan akan datang dan 2.7% untuk tempoh 5 hingga 10 tahun akan datang. Sentimen pengguna AS kali ini dijangka merosot lagi kepada 91.6.

** Semua masa dalam waktu Malaysia dan yang sewaktu dengannya GMT +8


Ke Mana Hala Tuju USD Menjelang Data Perkhidmatan AS?

US dolar mengurangkan sedikit keuntungan yang diraih sebelum ini ketika pelabur terus menantikan perkembangan mengenai ketegangan Amerika Syarikat dan China selain turut memberi tumpuan pada data yang bakal diterbitkan pada sesi New York.
Berbanding kebanyakan mata wang utama, indeks dolar yang mengukur kekuatan dolar greenback diperdagangkan sedikit menyusut pada 106.10.
Raja mata wang itu sebelum ini mendapat manfaat daripada kebimbangan terhadap isu Taiwan yang meningkat susulan lawatan Speaker Dewan Rakyat AS Nancy Pelosi ke negara itu telah membangkitkan kemarahan China.
 Bimbang sekiranya isu ketidakfahaman antara dua ekonomi gergasi dunia itu semakin buruk, pelabur terus beralih kepada safe-haven sebagai perlindungan.
Di samping itu, dolar greenback juga mendapat sokongan daripada beberapa kenyataan pembuat dasar Federal Reserve (Fed) yang dilihat masih melihat keperluan untuk meningkatkan kadar faedah untuk membendung inflais yang melambung tinggi.
Pelabur kini menantikan penerbitan data PMI perkhidmatan tinjauan ISM AS yang dijangka menunjukkan sedikit penurunan pada Julai.
Meneliti perkembangan mata wang Eropah, euro didagangkan sedikit meningkat susulan penyusutan US dolar sementara pound pula mendatar di tengah-tengah kewaspadaan pelabur menjelang mesyuarat polisi Bank of England (BOE) pada Khamis.


Analisis GOLD – Emas Bakal Buat Pelabur Tersenyum Minggu Ini?

Emas menunjukkan tanda-tanda untuk berlaku pemulihan pada dagangan di penutup penghujung minggu lalu dengan lonjakan dipamerkan di awal sesi New York.
Ketika US dolar sudah mula menunjukkan pengukuhan semula, nilai emas terus memaparkan penyusutan sepanjang minggu lalu.
Namun, kembali mengukir senyuman di wajah muram pelabur emas sebelum ini berikutan petunjuk yang diperlihatkan di sesi terakhir minggu itu.
Ini dapat diperhatikan pada carta XAU/USD yang mengukur nilai emas berbanding US dolar dengan penurunan harga sepanjang minggu lalu telah mencecah paras sekitar 1910.00.
Pergerakan harga kekal berada di bawah paras halangan Moving Average 50 (MA50) pada rangka masa 1 jam di carta tersebut sebelum berlaku lonjakan ketara pada Jumaat.
Harga yang berlegar di sekitar 1920.00 kemudiannya telah melonjak hingga ke paras 1937.00 berikutan penyusutan US dolar yang memberi reaksi kepada terbitan data PMI pembuatan dan perkhidmatan Amerika yang suram.
Namun lonjakan hanya sementara sebelum harga susut semula menutup dagangan di sesi terakhir itu ke sekitar 1920.00.
 Menyambung dagangan di pembukaan awal minggu ini, harga bergerak di atas paras sokongan MA50 perlahan di sesi Asia sebelum pamerkan kenaikan di awal sesi Eropah.
Jika kenaikan diteruskan melepasi zon 1940.00 yang menjadi rintangan buat harga di penghujung minggu lalu, harga seterusnya akan kembali semula ke zon tumpuan 1950.00.
Namun jika harga emas kembali menjunam semula, paras 1920.00 akan menjadi persinggahan awal yang diuji.
Penurunan lebih rendah seterusnya akan melepasi 1910.00 sebelum menuju ke zon support penting 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minit Mesyuarat RBA: AUD/USD Stabil Selepas Jatuh 20 Pip Daripada Paras Tertinggi Hari Ini

Pasangan matawang AUD/USD tidak berjaya menembusi resistance 0.7993 selepas minit mesyuarat bank pusat Australia (RBA) dikeluarkan pagi tadi. AUD/USD didagang sekitar paras 0.7975, jatuh 20 pips selepas minit mesyuarat bank pusat Australia (RBA) dikeluarkan.
Walaupun bagaimanapun, matawang ini kekal dengan kenaikan 0.16% daripada pembukaan harga hari ini di paras 0.7972 setakat jam 12 tengahhari, disokong oleh laporan harga perumahan Australia yang naik 1.9%, lebih tinggi berbanding jangkaan 1.1%
Minit mesyuarat RBA hari ini melaporkan jangkaan perkembangan pekerjaan akan terus meningkat di masa hadapan dan risiko hutang isi rumah yang tinggi serta indeks harga pengguna (CPI) yang rendah perlu diimbangkan. Selain itu, RBA turut menjelaskan perkembangan pendapatan bergerak perlahan namun masih stabil. Penggubal polisi mengulangi kenyataan mereka bahawa kekuatan dolar Aussie memberi impak kepada pergerakan inflasi yang perlahan.
 Kenaikan AUD/USD turut terhalang dengan jangkaan kenaikan kadar faedah Fed pada bulan Disember tahun ini.
Indeks US dolar yang mengukur kekuatan greenback berbanding enam matawang utama yang lain jatuh 0.0.8% kepada 91.74
Semalam dolar mengukuh disokong oleh peningkatan hasil bon US yang didorong oleh jangkaan bahawa Federal Reserve akan mengesahkan pelan mereka untuk menaikkan kadar sekurang-kurangnya sekali lagi tahun ini dalam kesimpulan mesyuarat dua hari yang bermula hari ini.
Selain daripada pelan pengecilan penyata imbangan, Kesimpulan Unjuran Ekonomi Fed (FOMC Economic Projection) turut menjadi tumpuan minggu ini berikutan para pelabur ingin melihat adakah kadar inflasi yang bergerak perlahan akan mengubah pandangan jangka masa panjang bank pusat terhadap kadar faedah mereka.


Pertumbuhan Ekonomi Zon-Eropah Meningkat 0.5% Pada Suku Ke-Empat

Pertumbuhan ekonomi Zon-Eropah mencatatkan kenaikan 0.5% dari bacaan 0.4% yang dicatatkan pada suku ketiga. Jangkaan pasaran bagi data hari ini ialah kenaikan 0.4%.
Bacaan kali ini adalah yang tertinggi sejak suku pertama 2016.
Pertumbuhan dari tahun ke tahun meningkat 1.8% lebih sesikit dari jangkaan pasaran 1.7% dan tidak berubah dari bacaan sebelum ini. Bagi 2016 secara keseluruhan, pertumbuhan ekonomin (GDP) adalah 1.7%.
 Data pertumbuhan hari ini dilihat akan mengekalkan tren pertumbuhan yang semakin kukuh di Zon-Eropah dalam jangka pendek, khususnya dengan pengukuhan dalam ekonomi Jerman. Tetapi masih ada kebimbangan sama ada pengukuhan ini akan berterusan atau pun tidak sehingga bacaan yang meyakinkan dari negara seperti Itali.
Dalam konteks ini, ketegangan politik akan menjadi perhatian dalam ekonomi Zon-Eropah, berikutan Perancis akan mengadakan pilihanraya Presiden pada April dan May ini.
Eur/Usd mengekalkan pergerakan sejurus data dikeluarkan dengan menguji ‘Resitance‘ di 1.0700.


PM Australia Umum Rangsangan 17 Bilion, Dorong AUD/USD Turun Lagi

Matawang dolar Australia terus bergerak lemah selepas fenomena ‘flash crash’ pada awal minggu ekoran masih terkesan oleh sentimen berisiko pasaran disebabkan penularan wabak Coronavirus.
Pada hari ini, Perdana Menteri Australia Scott Morrison telah mengumumkan pakej rangsangan fiskal yang bernilai 17.7 bilion dolar Australia sebagai langkah untuk menyokong ekonomi yang terjejas akibat COVID-19.
Ini akan menambahkan lagi tekanan buat dagangan Aussie dan matawang Australia tersebut dijangka akan terus bergerak lemah dalam pasaran.
Jika dilihat pergerakan harga bagi carta pasangan matawang AUD/USD, harga kekal bergerak di bawah paras halangan Moving Average 50 (MA50) pada rangka masa 1 jam pergerakan harga menunjukkan isyarat trend bearish.
Membuat penurunan pada sesi Asia hari ini, harga telah turun lebih rendah melepasi paras terendah pada dagangan Selasa lalu dan menguji paras support pada 0.64400.
 Harga berkemungkinan akan cuba meneruskan penurunan menuju paras terendah harga ketika harga menjunam pada Isnin lalu. Paras yang dicecah tersebut adalah terendah sejak dagangan Mac 2009.
Jika harga membuat kenaikan pula, paras halangan MA50 akan diuji sebelum harga menguji pula paras ketinggian harga semalam sekitar 0.65400.
Kenaikan harga dilihat lebih didorong oleh penyusutan pada matawang US dolar ekoran ucapan Presiden Trump gagal memberikan keyakinan terhadap pelabur di mana kesan penularan dilihat semakin buruk di Amerika Syarikat sendiri.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Bakal Berlaku Perubahan Trend Harga Pada Carta EUR/USD?

Pergerakan harga yang bercampur dilihat pada sesi New York semalam buat mata wang US dolar dipengaruhi oleh beberapa faktor.
Terbitan data pesanan barangan tahan lama Amerika Syarikat (AS) untuk bulan April mencatatkan yang angka yang lebih rendah berbanding jangkaan.
Namun US dolar berjaya mengukuh pada awal sesi New York ekoran sentimen pasaran yang dinilai kembali berisiko dengan laporan ketegangan antara AS dan China meningkat semula.
Presiden AS Joe Biden menyatakan AS akan membantu pertahanan ketenteraan Taiwan untuk mengekang pencerobohan China ke negara itu.
Menuju ke penghujung sesi New York, US dolar kembali bergerak lemah semula susulan reaksi pelabur terhadap laporan minit mesyuarat FOMC yang diterbitkan.

Pada carta harga pasangan mata wang EUR/USD semalam telah mula memaparkan corak penurunan harga semula selepas kekal bullish sejak awal minggu.
Namun, pelabur perlu berwaspada selepas terdapat isyarat awal untuk perubahan trend harga yang boleh mendorong harga untuk susut lebih rendah menuju ke penghujung minggu.
Harga yang kembali turun di bawah paras 1.07000 semalam mencecah ke paras sekitar 1.06500 pada sesi New York.
 Penurunan tersebut juga turut menunjukkan harga bergerak semula di bawah halangan Moving Average 50 (MA50) pada rangka masa 1 jam sebagai isyarat bearish.
Namun, US dolar yang melemah sehingga ke penghujung sesi menyaksikan harga sedikit meningkat semula dan menguji paras 1.07000.
Jika penurunan harga bersambung hari ini, harga dilihat akan turun menuju ke paras 1.06000 untuk menguji zon RBS (resistance become support) tersebut.
Pergerakan trend bearish yang lebih jelas seterusnya dilihat akan mendorong harga semula ke zon sekitar 1.05000.
Sebaliknya jika kenaikan harga masih berjaya dikekalkan sehingga ke penghujung minggu, harga berkemungkinan akan mengatasi ketinggian dicapai pada Rabu lalu di zon rintangan 1.07500.
Sasaran untuk kenaikan harga lebih tinggi adalah untuk menuju pula ke zon ketinggian pada 1.08000 untuk catatan paras tertinggi terbaru 4 minggu.
Lihat gambar carta pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Pembuatan AS Kembali Pulih – Ini Kesan Kepada Matawang USD!

Dolar USD didagangkan meningkat berbanding safe-haven yen setelah disokong oleh bacaan PMI Pembuatan ISM Amerika Syarikat yang tanpa dijangka memperlihatkan pemulihan dalam sektor perindustrian.
Data PMI Pembuatan hasil tinjauan ISM A.S melebihi jangkaan pasaran dengan bacaan 50.9 bagi bulan Januari daripada catatan pada Disember iaitu 47.8 dan berbanding unjuran sebanyak 48.5.
Bacaan ini menandakan pengembangan pertama dalam aktiviti perkilangan A.S dalam tempoh 6 bulan yang disokong oleh peningkatan dalam pesanan baru, pengeluaran dan pesanan eksport baru manakala pekerjaan pula menurun pada kadar lebih perlahan.
Indeks dolar didagangkan stabil berbanding enam matawang utama selepas meningkat 0.44% pada Isnin, iaitu peningkatan terbesar setakat tahun ini.
 Bagi matawang Asia, dolar Aussie kembali meningkat berbanding US dolar setelah jatuh menghampiri paras terendah 10 1/2 tahun yang pernah dicapai pada Oktober lalu menjelang keputusan mesyuarat penetapan dasar oleh Reserve Bank of Australia (RBA) pada jam 11.30 pagi ini.
Walaupun kebanyakan pelabur menjangkakan RBA akan mengekalkan kadar pada mesyuarat pertama tahun ini, bagaimanapun kemungkinan mengenai pemotongan tetap ada. Pasaran juga menjangkakan terdapat 100% peluang terhadap perubahan dasar pada bulan Mei.
Mengikuti perkembangan di Eropah, kebimbangan terhadap hubungan UK dan Kesatuan Eropah (EU) kembali tercetus selepas Perdana Menteri Boris Johnson menetapkan terma perjanjian yang sukar untuk rundingan bersama Brussels.
Kebimbangan ini terus memberi tekanan buat dagangan pound pada sesi Asia, dengan diniagakan mendatar berbanding USD setelah jatuh sehingga mencecah paras di bawah 1.2990.
Selain itu, pengukuhan US dolar menyebabkan dolar euro juga didagangkan mendatar setelah mencatat kejatuhan sebanyak 0.3% pada Isnin.


Euro Ambil Kesempatan Pandu EUR/JPY Melonjak Lebih Agresif

Matawang Yen terus terperosok ke paras terendah yang pernah dicatatkan sejak April 2019 untuk memberi ruang kepada matawang Euro bagi menguasai pergerakan harga pada carta EUR/JPY.
Sentimen pasaran risk-on terus menyambung hiasi pasaran kewangan dari minggu lalu yang dipacu oleh beberapa faktor dan secara tidak langsung kekal mendorong matawang safe-haven Yen kekal lemah.
Menilai kepada carta harga pasangan matawang EUR/JPY, pergerakan harga telah pun meneruskan rentak kenaikan yang dipamerkan sejak awal dagangan minggu ini dengan lonjakan sekitar 200 pips.
Kenaikan yang dipaparkan telah merekodkan paras tertinggi terbaharu 2 minggu setelah berjaya menembusi paras rintangan paling ‘kebal’ sejak permulaan dagangan September sekitar 131.600.
Pergerakan harga juga terus didagangkan di atas paras halangan Moving Average 50 (MA50) pada rangka masa 1 jam untuk kukuh mencatat trend bullish jika dilihat kepada carta harga EUR/JPY.
Peningkatan harga yang lebih tinggi berkemungkinan bakal menguji zon rintangan 132.000-132.400 yang mana ia adalah paras yang telah mengekang lonjakan harga yang lebih agresif sejak penghujung Jun.
 Jika pergerakan harga berupaya untuk mengekalkan rekod cemerlang, zon rintangan paling gah pada 134.000 akan sekali lagi diuji setelah zon tersebut telah dicapai pada awal dagangan Jun.
Manakala sekiranya reaksi harga kembali mempersembahkan trend penurunan, harga dijangka bakal mencecah semula ke zon RBS (resistance become support) pada paras sekitar 131.000.
Namun jika penurunan harga terus menyusut lebih rendah, kebarangkalian pergerakan harga mungkin akan didorong untuk menguji paras rintangan 131.600 selepas ia berjaya dilepasi pada awal minggu.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD dan NZD Mencatat Lonjakan Selepas Pengumuman Data Positif Dari New Zealand

Dollar New Zealand dan Australia meningkat berbanding matawang US Dollar dalam sesi ini sebaik sahaja New Zealand mengumumkan data inflasi yang akan positif. Dalam masa yang sama, ketegangan geopolitik di seluruh dunia juga menenggelamkan permintaan bagi matawang US Dollar.
NZD/USD meningkat sebanyak 0.50 peratus kepada 0.7039.
Jabatan Statistik New Zealand sebelum ini memaklumkan bahawa indeks harga pengguna meningkat sebanyak 1.0 peratus pada suku pertama. Angka ini menewaskan jangkaan kenaikan sebanyak 0.8 peratus selepas meningkat sebanyak 0.4 peratus dalam tempoh tiga bulan sehingga Disember yang lepas.
Harga pengguna meningkat sebanyak 2.0 peratus bagi tahun ke tahun pada suku terakhir, melebihi jangkaan kenaikan sebanyak 2.2 peratus.
AUD/USD juga dilapor meningkat sebanyak 0.13 peratus kepada 0.7508.
 Sentimen terhadap matawang US Dollar kekal terdedah selepas Setiausaha Negara AS, Rex Tillerson berkata pada Rabu bahawa beliau sedang mencari jalan untuk memberi tekanan kepada Korea Utara terhadap program nuklearnya.
Komen-komen tersebut muncul selepas media kerajaan Korea Utara memberi amaran kepada rakyat Amerika dengan amaran serangan yang super kuat dan “don’t mess with us”.
Secara berasingan, Timbalan Perdana Menteri Jepun, Taro Aso yang mengetuai dialog ekonomi diantara Jepun dan AS berkata pada Rabu bahawa Jepun hanya mempunyai sedikit ruang untuk bertolak ansur dengan Washington di dalam perjanjian perdagangan dua hala.
Pelabur juga bakal meneliti sama ada Trump akan muncul dengan pembaharuan dasar fiskal dan cukai dalam masa terdekat.
US Dollar Index yang mengukur kekuatan US Dollar berbanding matawang yang lain kali terakhir dinilai menjunam sebanyak 0.13 peratus kepada 99.58, tidak jauh daripada paras terendah dalam tempoh tiga minggu.
Indonesia Pula Jadi Sasaran AS Bagi Menuntut Perdagangan Dua Hala yang Lebih Bersifat “Adil”


USD/JPY Kekalkan Momentum Kenaikan Pada Dagangan Awal Minggu Ini

Sentimen pasaran pada Selasa dilihat semakin pulih dengan perkembangan optimis rundingan dagang antara Amerika Syarikat dan China.
Amerika Syarikat dilaporkan bakal menghapuskan pusingan tarif terbaru 15% yang telah dilaksanakan terhadap China berkuatkuasa pada 1 September lalu.
Kedua-dua Presiden dari 2 negara tersebut sedang mempertimbangkan beberapa lokasi baru untuk pertemuan bagi menandatangani perjanjian fasa pertama setelah sidang kemuncak di Chile telah dibatalkan.
Dengan pemulihan pada sentimen dalam pasaran, dagangan safe-haven mula menyusut terutama matawang Yen Jepun. Sementara dolar USD berjaya mengekalkan pengukuhan selepas mengharungi risiko pada dagangan berliku minggu lalu.
Selepas bacaan data PMI perkilangan tinjauan ISM minggu lalu mengecewakan, pelabur bakal memberi tumpuan pula terhadap data PMI bukan-perkilangan tinjauan ISM yang akan diterbitkan pada sesi pasaran New York hari ini.
Secara teknikal, melihat pergerakan harga pada carta pasangan matawang USD/JPY untuk awal minggu ini, harga telah membuat kenaikan sejak semalam lebih 60 pips sehingga setakat pembukaan sesi pasaran Eropah hari ini.
 Harga yang berada di atas garisan sokongan Moving Average 50 (MA50) telah berjaya menembusi zon SBR (support become resistance) pada 108.300 sebelum membuat kenaikan mencecah paras ketinggian 108.650 semalam.
Harga meneruskan lonjakan pada awal sesi pasaran Asia hari ini dibuka dengan kenaikan sehingga ke paras 108.800 dan berkemungkinan menuju paras resistance pada 109.000.
Kenaikan lebih tinggi harga mampu mencapai paras ketinggian sekitar 109.300 untuk cuba mengatasi ketinggian yang dicapai pada penghujung Oktober lalu.
Namun jika harga kembali membuat penurunan, jangkaan penurunan harga akan kembali menuju semula zon tumpuan sebelum ini pada 108.300.
Dan jika momentum penurunan harga kekal kukuh, zon support pada 107.900 bakal menjadi destinasi tumpuan harga yang seterusnya.
Lihat gambar carta pasangan matawang safe-haven USD/JPY di bawah untuk rujukan teknikal analisis anda.


Bekas Pengerusi Kempen Trump Didakwa, Dolar Menyusut Berbanding Yen

Matawang U.S dolar menyusut pada paras terendah 1 minggu berbanding matawang yen pada hari Selasa berikutan tindakan pelabur bertukar berhati-hati terhadap U.S dolar selepas bekas pengurus kempen Presiden Donald Trump dituduh dengan pengubahan wang haram.
Selain itu, menurut penganalisis yang turut member kesan kepada U.S dolar ialah kemungkinan Trump memilih Gabenor Jerome Powell sebagai pengerusi Rizab Persekutuan yang baharu.
Powell dilihat sebagai individu yang lebih dovish dalam monetari polisi berbanding calon lain terutamanya John Taylor (pakar ekonomi Universiti Standford) yang merupakan calon yang disenarai pendekoleh Trump.
U.S dolar menyusut berbanding yen sebanyak 0.08% kepada 113.09 selepas jatuh kepada paras terendah sejak 20 Oktober iaitu 112.97 pada pembukaan dagangan Asia.
Bekas pengerusi kempen Presiden Donald Trump ditahan berikutan siasatan terhadap campur tangan Russia dalam pilihan raya presiden 2016. Paul Manafort dan Rick Gates dihadapkan ke mahkamah dan mengaku tidak bersalah melakukan pengubahan wang haram dan beberapa dakwaan lain.
 Menurut Stephen Innes, pengurus dangangan Asia-Pasifik, laporan tersebut menyebabkan dolar menyusut sedikit berbanding yen, namun masih ada ketidapstian.
Ekuiti Asia melemah pada hari Selasa ekoran kelemahan di Wall Street pada hari Isnin.
Pasaran memberi tumpuan pada laporan monetari polisi Bank of Japan (BoJ) yang dijangka tidak akan memberi impak yang besar kepada matawang yen jika bank pusat masih mengekalkan polisi sedia ada.
Matawang Euro merekod penyusutan pada apabila EUR/USD jatuh sebanyak 0.11% kepada 1.1637 setakat jam 11.00 pagi menghampiri paras harga pembukaan Isnin di 1.1613.
AUD/USD juga merekod penyusutan 0.17% kepada 0.7675 setakat jam 11.00 pagi selepas laporan rasmi pengilangan PMI menunjukkan pertumbuhan kurang daripada jangkaan dalam sektor pembuatan pada bulan Oktober.
Matawang Aussie sensitif dengan dengan data ekonomi China, kerana hubungan perdagangan yang kuat antara kedua buah negara tersebut.


Kadar Gaji Pasaran Pekerjaan US Meleset Daripada Jangkaan

Laporan data pekerjaan Amerika Syarikat menunjukkan data yang kurang memberangsangkan walaupun kadar pengangguran berkurangan.
US Dolar melemah sejurus data dikeluarkan dengan USD/JPY jatuh hampir 50 pip setakat pukul 8.44 malam. EUR/USD pula melonjak 45 pip.
Jumlah pekerjaan (non-farm employment change) hanya bertambah 261,000 berbanding jangkaan 312,000. Data sebelum ini yang direkod merosot sebanyak -33,000 dikaji semula kepada 18,000.
Manakala data kadar gaji (average-hourly earnings) tidak berubah (0%) berbanding jangkaan kenaikan 0.2%. Bacaan kali ini meleset daripada kenaikan yang direkod sebelum ini sebanyak 0.5%.
 Walaupun dengan kedua-dua data yang meleset, kadar pengangguran masih positif apabila berkurangan kepada 4.1% dari 4.2% sebelum ini.
Data tahunan bagi (average hourly earnings) naik 2.4% pada Oktober berbanding jangkaan kenaikan 2.7%.
Bank pusat US (Federal Reserve) ketika ini lebih menumpukan kepada data kadar gaji untuk melihat tekanan terhadap bacaan inflasi. Inflasi penting untuk dilihat sebagai pembolehubah terhadap penetapan polisi monetari.
Walaupun dengan kadar pengangguran yang semakin berkurangan, ia dilihat kurang baik kerana kadar penyertaan (participation rate) turut berkurangan kepada 62.7% daripada 63.1% sebelum ini.
Secara keseluruhan, data hari ini dinilai sebagai negatif terhadap pasaran pekerjaan US khususnya dengan kadar gaji yang tidak berubah.


Pergerakan Matawang Forex Di Pasaran Eropah Setakat Ini

Dolar U.S menyusut berbanding yen sepanjang pasaran hari ini dan kiwi meningkat disebabkan oleh bacaan akaun semasa negara yang melebihi jangkaan analisis dan juga rincian polisi yang bakal dilaksanakan oleh Fed.
USD/JPY susut sebanyak 0.24% iaitu pada 111.33 , manakala AUD/USD berdagang pada 0.8056, meningkat 0.57%. NZD/USD berdagang pada 0.7369, meningkat sebanyak 0.68% pada jam 6.20 petang
Hasil keputusan pelan pengecilan penyata kewangan, Rumusan Pelaksanaan Ekonomi Fed dan dot-plot menjadi perhatian para pelabur yang menanti adakah pergerakan inflasi yang perlahan akan mempengaruhi persepsi jangka panjang bank pusat terhadap kadar faedah.
Indeks U.S dollar yang mengukur kekuatan greenback berbanding enam matawang lain, jatuh dari 0.16% kepada 91.47.
 New Zealand melaporkan baki akaun semasa pada suku tahun kedua, berada dalam keadaan defisit, namun kurang daripada jangkaan. Di samping itu, Jepun melaporkan bahawa lebihan baki imbangan perdagangan pada bulan Ogos adalah pada ¥114 billion, melebihi jangkaan ¥94 billion.
Matawang U.S tidak berubah begitu ketara berbanding matawang lain selepas bacaan data perumahan US bercampur memberi tekanan pada sentimen, namun ketegangan geopolitik yang semakin reda menghalang kerugian yang lebih banyak pada dolar.
Jabatan Perdagangan melaporkan pada hari Selasa bahawa projek perumahan jatuh sebanyak 0.8%, jauh dari sasaran pakar ekonomi yang menjangkakan bahawa akan meningkat 1.7%.
Walaupun penurunan dolar adalah berisifat terbatas, ia tetap membuat sebahagian pelabur beralih kepada ‘safe-heaven’ seperti yen dan Swiss france. Selain itu ketidapastian geopolitik oleh Korean Utara yang semakin memudar turut menghalang dolar U.S. jatuh lebih jauh.


Apa Bakal Terjadi Pada Dagangan EUR/USD Menjelang NFP?

Penganalisis pasaran kekal melihat US dolar akan paparkan prestasi yang lemah dengan risiko ekonomi Amerika Syarikat (AS) bergelut untuk menuju ke arah pemulihan selain berdepan gelombang terbaru pandemik.
Selain itu, kedua-dua pihak di antara Republik dan Demokrat masih gagal mencapai kesepakatan dan rundingan berkenaan langkah rangsangan ekonomi yang kritikal untuk menyelematkan ekonomi AS daripada terus lumpuh.
Namun, tumpuan lebih utama untuk dagangan penghujung minggu ini adalah laporan data pekerjaan NFP AS yang akan diterbitkan pada awal sesi New York sebentar lagi. Angka bacaan dijangka merosot ditambah lagi susulan laporan data ADP untuk pekerjaan sektor swasta turut mencatatkan peningkatan yang lemah.
US dolar pada dagangan semalam dilihat pamerkan pengukuhan pada awal sesi New York namun kembali bergerak lemah semula sehingga sesi berakhir.
Dapat dilihat pergerakan harga pada carta pasangan matawang EUR/USD menguji paras rintangan 1.19000 dua hari berturut-turut namun masih gagal melepasinya.
Harga turun menguji paras sokongan Moving Average 50 (MA50) pada rangka masa 1 jam pergerakan harga namun kembali membuat kenaikan semula memberi isyarat bahawa trend masih kekal bullish. Namun pelabur berwaspada menjelang laporan data NFP.
 Pergerakan harga akan diperhatikan sama ada harga mampu menembusi resistance 1.19000 pada hari ini. Jika paras tersebut berjaya ditembusi, harga berkemungkinan menuju paras 1.20000 untuk mencapai paras ketinggian terbaru sejak dagangan April 2018.
Namun jika harga kembali membuat penurunan semula, paras sokongan terhampir adalah dilihat pada 1.17000 yang akan dituju harga sebelum membuat keputusan pergerakan selanjutnya.
Pergerakan harga bakal bergelora pada sesi New York yang sedang dinantikan oleh pelabur terhadap laporan data NFP AS kali ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini yang Menyelubungi Matawang GBP

Matawang GBP semakin menghampiri paras terendah bulan ini berbanding US dollar hari ini pada Selasa. Pound sterling masih tertekan dengan ketidaktentuan proses untuk meninggalkan Kesatuan Eropah.
Dalam sesi Isnin Gbp/Usd susut sebanyak 0.9% disebabkan kebimbangan risiko perniagaan di UK jika meninggalkan Kesatuan dan juga risiko untuk keluarnya Scotland dari Britain.
Perdana Menteri Theresa Mei pada Isnin mengatakan, UK boleh jadi akan menggunakan dana Kesatuan Eropah apabila meninggalkan EU nanti untuk mengurangkan tekanan kepada matawang Pound berikutan risiko kehilangan akses ke atas pasaran tunggal itu.
 Pemain pasaran dunia akan terus mengekori rapat sentimen terkini isu Brexit ini khususnya apabila Perdana Menteri Theresa disoal oleh Majlis Parlimen tentang perancangannya ke atas Brexit. Selain itu, isu Scotland juga harus diikuti rapat yang mampu menambah risiko kepada UK.
Menurut Jane Foley Penganalisis di Rabobank, “Brexit masih menjadi faktor yang memandu Pound, oleh itu perkembangan pada hari ini dimana Mei akan menjawab soalan dari Majlis Parlimen akan menjadi faktor penggerak kepada Pound begitu juga dengan isu Scotland”.
Scotland mahu terus berada dalam pasaran tunggal Kesatuan Eropah selepas United Kingdom,UK meninggalkan blok itu. Scotland juga mahu  lebih kuasa untuk melindungi kepentingannya di Kesatuan Eropah. Hal ini dinyatakan oleh kerajaan Scotland yang pro-kebebasan pada Selasa.
Menteri pertama (First Minister) Nicola Sturgeon mengatakan, “Kami begitu yakin mahu mengekalkan kedudukan Scotland pada masa ini di dalam pasaran tunggal Eropah”.


Analisis GOLD – Selepas Gelora FOMC, Emas Junam Lebih Rendah Menuju $1,600

Pelabur emas berdepan saat-saat genting ketika mesyuarat FOMC awal pagi tadi susulan reaksi pergerakan harga yang agresif terhadap kenyataan susulan oleh bank pusat.
Setelah pengumuman kenaikan kadar faedah sebanyak 75 mata asas seperti yang dijangkakan, ucapan oleh Pengerusi Federal Reserve (Fed), Jerome Powell telah mengundang reaksi yang bercampur pergerakan US dolar dan mempengaruhi emas.
Pada mulanya, harga emas dilihat melonjak ketika US dolar melemah sebelum pengukuhan semula US dolar menuju penghujung sesi New York kembali menekan semula nilai emas sehingga dagangan bersambung pada Khamis.
Pada carta harga XAU/USD yang mengukur nilai emas berbanding US dolar menyaksikan kenaikan harga berlaku ketika reaksi awal mesyuarat FOMC yang melonjak ke ketinggian sekitar 1669.00.
Namun, harga menjunam semula sehingga ke paras 1634.00 di penghujung sesi New York dengan penurunan di bawah halangan Moving Average 50 (MA50) pada rangka masa 1 jam di carta XAU/USD tersebut memberi petunjuk untuk harga emas terus menyambung penurunan.
Jangkaan tersebut ditepati apabila harga emas meneruskan penurunan dari paras 1640.00 menuju zon support 1620.00 pada sesi Eropah petang ini.
 Jika harga menyambung penurunan lebih rendah melepasi zon support tersebut, harga bakal menuju ke sekitar paras tumpuan 1600.00 untuk catatkan paras terendah terbaru 2 tahun.
Namun, jika harga kembali melonjak semula pada sesi berikutnya, paras 1640.00 dilihat akan menjadi rintangan yang bakal diuji harga.
Halangan MA50 juga bakal diuji sebelum pelabur menilai isyarat perubahan trend bullish selepas harga meneruskan kenaikan melepasi halangan tersebut.
Seterusnya ketinggian yang dicapai harga pada lonjakan ketika mesyuarat FOMC awal pagi tadi akan dicabar sebelum harga menuju ke rintangan seterusnya pada 1680.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Perkerjaan Kanada Melonjak Tinggi, Ini Perkara Perlu Diketahui Pasaran!

Pasaran Buruh Kanada berjaya menambah bilangan pekerjaan melebih jangkaan pada bulan apabila kerajaan menarik balik sekatan Covid-19 yang dikenakan bertujuan untuk membendung penularan varian Omicron.
Kanada telah berjaya menambah 336,600 pekerjaan pada Februari. Angka ini adalah diluar jangkaan pada pakar ekonomi dan berjaya menebus kembali kerugian yang dicatat sebelum. Para ahli ekonomi hanya menjangkakan pertambahan sebanyak 127,500. Kadar pengangguran turun kepada 5.5%, daripada 6.5% pada Januari.
Sekatan untuk menghentikan gelombang Omicron sebelm ini telah menyekat pertambahan pekerjaan berturut-turut selama 7 bulan di Kanada namun laporan hari Jumaat menunjukkan pemulihan pantas selepas wilayah di seluruh negara mula melonggarkan langkah-langkah pembendungan pandemik.
 Itu meletakkan ekonomi kembali berbanding apa yang Bank of Canada percaya sebagai kapasiti penuh, dan akan mengukuhkan jangkaan untuk sebanyak enam lagi kenaikan kadar faedah tahun ini selepas bank pusat memulakan kitaran menaikkan kadar pada awal bulan ini.
Pasaran buruh yang ketat telah berterusan sepanjang gelombang Omicron, dengan kadar pengangguran kekal di bawah paras pra-pandemi di Kanada termasuk Alberta dan British Columbia, berdasarkan laporan 10 Mac dari RBC Economics.
Negara itu kehilangan kira-kira 200,000 pekerjaan pada Januari, kebanyakannya dalam sektor yang terdedah kepada pandemik seperti perhotelan dan restoran. Industri itu mencatatkan keuntungan terbesar pada bulan Februari, dengan peningkatan 12.6%.
Matawang Kanada terus mengukuh berbanding US dolar dengan USD/CAD susut sebanyak 0.42% kepada 1.2714.


Analisis Teknikal EUR/USD – Timeframe H1 – 1/3/2018

Jika diperhatikan, harga EUR/USD kini berada di zone support dan momentum pergerakan masih menunjukkan potensi wave ke arah bearish ketika ini. Dijangkakan pergerakan berpotensi untuk melakukan kenaikan retracement sekiranya ia masih gagal untuk breakout Key Support.
 Target kenaikan adalah sekitar 1.2260 – 1.2288 yang berpotensi membentuk formasi ‘support become resistance’ sebelum ia meneruskan lagi penurunan. Jika breakout Key Support, target yang berpotensi dicapai adalah 1.2110/30.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Emas Masih Belum ‘Move On’ Dengan Kenyataan Yellen Minggu Lepas

Harga emas merosot dalam sesi Asia pada Isnin apabila para pelabur terus mencerna kenyataan Yellen pada hujung minggu lepas.
Emas bagi penghantaran Disember di Comex menurun kepada $1,323.55 satu troy ounce.
Juga di Comex, silver futures dan copper futures turut jatuh 0.54% dan 0.26%.
Minggu ini, tumpuan pasaran bakal beralih kepada data nonfarm payrolls (NFP) Amerika Syarikat dan data sektor pembuatan China untuk petunjuk terkini mengenai pertumbuhan ekonomi kedua terbesar dunia itu.
Selain itu, pasaran UK ditutup pada Isnin.
 Minggu lepas, pasaran emas agak tidak stabil pada Jumaat sebelum pasaran meneliti ucapan Yellen yang berkemungkinan bakal menyaksikan kenaikan kadar dalam mesyuarat Fed pada September. Hal ini berikutan komen positif daripada kedua-dua pegawai tertinggi bank pusat.
Dalam ucapan Yellen pada Jumaat, beliau berkata jangkaan kenaikan kadar menguat disebabkan pertumbuhan ekonomi yang agak baik dan lonjakan dalam pasaran buruh.
Pun begitu, Fed hanya akan menaikkan kadar bergantung kepada keadaan ekonomi semasa.
Walaupun mendapat keuntungan sederhana pada Jumaat, logam kuning itu masih mengalami kerugian terbesar sejak pertengahan Julai lalu iaitu sebanyak 1.5%.
7 Perkara Yang Forex Trader Wajib Ingat!


RBNZ Kekalkan Kadar Faedah Di Paras Terendah

Fokus pelabur pada hari ini adalah terhadap keputusan mesyuarat polisi monetari oleh bank pusat New Zealand yang mana menjadi data tumpuan utama pada minggu ini.
Reserve Bank of New Zealand (RBNZ) pada mesyuarat September telah memutuskan kadar faedah dikekalkan di paras 1.00% tidak berubah seperti yang dijangkakan pasaran selepas penurunan 50 mata asas pada mesyuarat sebelum ini.
Ahli jawatankuasa mesyuarat juga tidak memberikan sebarang petunjuk terhadap perubahan pada unjuran polisi monetari yang dinyatakan sejak laporan Ogos lalu.
Sektor buruh berada dilihat berjaya dikekalkan di tahap maksimum sementara inflasi turut kekal berada pada sekitar sasaran bank pusat.
 Perdagangan global serta ketegangan politik masih kekal berlarutan mempengaruhi penurunan pada unjuran pertumbuhan global, menekan permintaan terhadap barangan dan perkhidmatan oleh New Zealand. Tahap keyakinan perniagaan di New Zealand juga kekal lemah.
Kadar faedah kekal berada di paras terendah dalam rekod sejarah sejajar dengan jangkaan inflasi rendah dan pertumbuhan kdar pada masa hadapan. Kadar faedah turut dijangka akan kekal rendah untuk tempoh waktu yang agak panjang.
Bank pusat melihat adalah perlu untuk kadar faedah dikekalkan di paras yang rendah bagi memastikan kenaikan inflasi ke paras pertengahan sasaran bank pusat dan mengekalkan kestabilan pada sektor pekerjaan.
Masih terdapat ruang untuk rangsangan monetari dan fiskal jika keadaan memerlukan bagi menyokong ekonomi dan mengekalkan objektif inflasi dan pekerjaan.
Dagangan dolar New Zealand dilihat menunjukkan lonjakan harga susulan keputusan mesyuarat polisi diumumkan sebentar tadi namun pergerakan harga kembali perlahan menuju penghujung sesi dagangan Asia.


Penggerak Pasaran Tukaran Matawang (forex) Sepanjang Minggu Ini (02 – 06 Oktober)

US dolar mengukuh empat minggu berturut-turut pada minggu ini (02 -06 Oktober) yang jelas dilihat dalam indeks US dolar. Antara matawang pemberat dalam indeks ini adalah Euro dan Yen.
US dolar memulakan minggu ini dengan mengukuh berbanding matawang utama yang lain dengan sentimen positif daripada polisi fiskal dan monetari. Reformasi cukai Trump dan jangkaan satu lagi kenaikan kadar faedah  tahun ini menjadikan US dolar lebih menarik ketika ini berbanding dengan matawang-matawang utama yang lain.
Minggu lalu matawang-matawang utama dunia seperti Pound, Euro, Yen, Aussie dan Kiwi dilihat kurang menarik. Contohnya, Euro tertekan pada Isnin disebabkan ketidaktentuan politik Sepanyol di mana Catalonia berusaha untuk merdeka sehingga menyebabkan pertembungan antara perusuh dengan pihak polis.
US dolar sepanjang minggu ini disokong oleh data-data ekonomi yang positif, antaranya PMI-manufacturing, PMI-non manufacturing, ADP-NFP, dan data penting Non-Farm Payroll (NFP). Kesemua data impak-tinggi minggu ini merekod bacaan positif sekaligus menambah lagi potensi kenaikan kadar faedah Fed pada Disember.
Apa yang mengejutkan adalah, data Average Hourly Earnings yang meningkat sehingga 0.5% pada September berbanding jangkaan pasaran 0.3%. Data proksi kepada inflasi sudah dijangka memberi tekanan kepada data inflasi (CPI) untuk meningkat pada bulan lalu dan dua bulan ke hadapan.
Selain daripada data-data ekonomi, ucapan dari ahli The Fed juga banyak menyokong kenaikan US dolar minggu ini khususnya dari ahli yang mengundi penetapan kadar. Fed Harker antaranya, menjangka satu lagi kenaikan kadar dan tiga kali pada tahun depan. Komen yang dibuat pada Khamis ini sekaligus telah melonjakkan US dolar.
Walaubagaimanapun, pasaran tukaran matawang sejak akhir-akhir ini tidak pernah sunyi daripada gangguan risiko geopolitik. US dolar yang mengukuh pada Jumaat berikutan data NFP yang positif telah melemah semula pada pukul 10.30 malam apabila terdapat berita bahawa Korea Utara mahu membuat ujian peluru berpandu yang lebih berkuasa yang mampu mencapai barat Amerika Syarikat.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

25 Sept – 29 Sept
02 – 06 Okober

Eur/Usd- 219 pip volatile
Eur/Usd- 146 pip volatile

Usd/Jpy– 178 pip volatile
Usd/Jpy–  112 pip volatile

Gbp/Usd– jatuh 228 pip
Gbp/Usd– jatuh 375 pip

Usd/Chf- 127 pip volatile
Usd/Chf- naik 159 pip

Usd/Cad– naik 220 pip
Usd/Cad– 150 pip volatile

Aud/Usd– jatuh 174 pip
Aud/Usd– jatuh 142 pip

Nzd/Usd– 161 pip volatile
Nzd/Usd– jatuh 168 pip

Tanpa membuang masa lagi, mari kita lihat ulasan keseluruhan pasaran sepanjang minggu ini.

Tankan manufacturing index, Japan (Isnin)

Kaji selidik suku tahunan Tankan BoJ menunjukkan indeks sentimen pengeluar terbesar meningkat 22 pada bulan September, angka tertinggi sejak September 2007. Bacaan tersebut lebih tinggi daripada +17 yang dapat dilihat pada laporan kaji selidik bagi bulan Jun yang lalu, merekodkan perkembangan empat suku tahun berturut-turut.

Manufacturing PMI, UK (Isnin)

Sektor pembuatan UK terus berkembang dengan kukuh pada bulan September, walaupun dengan kadar yang lebih perlahan. Badan pengkaji pasaran, Markit melaporkan data indeks PMI sektor pembuatan UK pada bulan Septmber jatuh 55.9 berbanding bacaan 56.9 yang dikeluarkan pada bulan Ogos.

ISM Manufacturing PMI, US (Isnin)

Aktiviti industri sektor pembuatan U.S meningkat pada bulan September berdasarkan laporan industri yang dikeluarkan pada Isnin. Aktiviti perkilangan ini melonjak ke paras tertinggi 13 tahun lalu pada September dengan sokongan dari indeks tempahan baru. Indeks aktiviti pembuatan naik kepada 60.8 pada September berbanding 58.8 pada bulan Ogos.

Ucapan Fed Kaplan, US (Selasa)

Bank pusat Fed perlu membuat kajian yang lebih teliti sama ada untuk menaikkan kadar faedah pada bulan Disember ini ataupun tidak, namun tidak perlu menunggu inflasi betul-betul mencapai sasaran 2 peratus, atau sedang bergerak ke arah itu, kata Presiden Fed cawangan Dallas, Robert Kaplan.

Penetapan polisi RBA, Australia (Selasa)

Rizab Bank Australia (RBA) mengekalkan kadar faedah di paras 1.50% dan mengeluarkan kenyataan bahawa pertumbuhan aktiviti ekonomi dan inflasi dilihat berkembang, namun mungkin akan bergerak perlahan disebabkan oleh paras matawang Aussie yang tinggi, meningkat sejak bulan Jun yang lalu.

Construction PMI, UK (Selasa)

Bacaan meleset buat pertama kali dalam tempoh 13 bulan pada bulan September, menambahkan lagi kebimbangan kondisi ekonomi dan mengurangkan jangkaan kenaikan kadar faedah. Indeks sektor pembinaan (Construction Purchasing Managers’ Index, PMI) jatuh kepada 48.1 pada bulan lepas berbanding bulan Ogos yang menunjukkan bacaan pada 51.1.

Services PMI, UK (Rabu)

Sektor terbesar perkhidmatan UK berkembang dengan kadar yang lebih cepat pada bulan September, mengurangkan kebimbangan terhadap ekonomi dan menyokong kenaikan kadar faedah. Data indeks PMI perkhidmatan UK naik 53.6 pada bulan September, lebih tinggi daripada bacaan bulan sebelumnya di paras 53.2.

ADP non-farm employment change, US (Rabu)

Tambahan 135,000 pada bulan September, melebihi jangkaan pakar ekonomi yang  menjangkakan ADP nonfarm payrolls yang hanya meningkat sebanyak 125,000 pekerjaan. Bacaan ini merupakan bacaan terendah sejak Oktober 2016. Data pada bulan Ogos dikaji semula daripada peningkatan 237,000 kepada 2228,000.

ISM non-manufacturing, US (Rabu)

Sektor perkhidmatan Amerika Syarikat berkembang secara signifikan pada September di mana bacaan mencapai paras tertinggi sejak Ogos 2005 yang juga melebihi jangkaan pasaran. ISM PMI non-manufacturing (Indeks sektor perkhidmatan Amerika Syarikat) meningkat ke paras 59.8 pada September dari bacaan sebelum ini 55.3 dan jangkaan 55.5.

Minit mesyuarat ECB, Zon-Eropah (Khamis)

Perbincangan mesyuarat ini berkisar tentang pembelian aset. Berapakah besar jumlah aset yang harus dibeli dan berapa lama tempoh pembelian ini akan berlangsung. Beberapa pembuat dasar, berpendapat perlunya pengurangan pembelian aset tidak kira apa jua kata putus nanti. Terdapat juga kebimbangan terhadap pengukuhan matawang Euro.

Ucapan Fed Harker, US (Khamis)

Harker memberi komentar bahawa beliau positif akan ada lagi satu kenaikan kadar faedah pada tahun ini dan tiga kenaikan kadar faedah pada tahun depan.

Data non-farm payroll, US (Jumaat)

Pekerjaan merosot sebanyak 33,000 berbanding jangkaan 82,000 dan bacaan sebelum ini pula di revised-up (dikaji semula) kepada 169,000 dari 156,000 yang direkodkan sebelum ini. Manakala kadar pengangguran jatuh kepada 4.2% pada bulan lepas, namun pakar ekonomi menjangkakan bacaan tidak berubah di paras 4.4%. Average hourly earnings (purata gaji per/jam) bulan ke bulan meningkat kepada 0.5% pada bulan September berbanding sebelum ini pada bulan Ogos naik 0.2% dan jangkaan pasaran dengan kenaikan 0.3%.

Data pekerjaan Kanada (Jumaat)

Pertumbuhan gaji Kanada meningkat pada kadar lebih pantas pada September yang menambah potensi kenaikan kadar faedah Bank of Canada (BOC) untuk kali ketiga tahun ini. Bacaan kadar gaji sejam naik 2.2% bulan lalu seperti yang dikeluarkan pukul 8.30 malam pada Jumaat. Jumlah pekerjaan ditawarkan di Kanada meningkat 10,700 pada September berbanding bulan Ogos yang mencatat 22 000 pekerjaan. Jangkaan penganalisis bagi data kali ini ialah peningkatan 4, 500 pekerjaan.


Pasaran Mata wang Kembali Terbatas, Pelabur Terus Mencerna Khabar Dari China!

Suasana dalam pasaran mata wang tidak banyak berubah dengan pergerakan masih lagi dipengaruhi oleh berita penamatan kuarantin Covid-19 di China.
Rentetan daripada langkah tersebut, ia telah meningkatkan prospek untuk pertumbuhan yang lebih baik di ekonomi kedua gergasi dunia itu setelah sekian lama bergelut dengan wabak coronavirus.
Sungguhpun begitu, lonjakan kes jangkitan semasa di negara itu menimbulkan sedikit kebimbangan dan turut memudarkan gambaran bahawa Beijing akan pulih dengan cepat.
Malah, tidak semua negara menerima pelancong dari China, di mana yang terbaru Perdana Menteri Jepun Fumio Kishida mengumumkan akan mewajibkan pelancong dari Beijing untuk menjalani kuarantin selama 7 hari jika disahkan positif Covid.
 Selain itu, Jepun juga akan meletakkan had pada permintaan syarikat penerbangan untuk meningkatkan penerbangan ke China.
Ekoran itu, dagangan mata wang sensitif risiko dolar Aussie dan New Zealand mengehadkan keuntungan yang dicatatkan pada sesi sebelum ini.
Selain sentimen dari China, faktor kekurangan pelabur memasuki pasaran  juga mempengaruhi pergerakan semasa mata wang menjelang akhir dagangan tahun 2022.
Ini dapat dilihat pada dagangan US dolar yang memaparkan pergerakan mendatar berbanding pesaing utamanya, menyaksikan indeks dolar berlegar sekitar harga 104.20 pada sesi Asia.
Turut memaparkan pergerakan yang sama adalah dagangan euro dan pound yang diniagakan sedikit berubah di tengah-tengah ketiadaan pemangkin baharu.


Analisis GOLD – Pelabur Yakin Emas Akan ‘Berbuah’ Minggu Ini

Tidak mengecewakan, malah memberi harapan. Itu ungkapan buat para pelabur emas apabila nilai logam kuning berharga itu mula menunjukkan tanda-tanda untuk melonjak semula.
Jika diperhatikan pergerakan harga pada carta XAU/USD yang mengukur nilai emas berbanding US dolar, harga telah mula meningkat semula pada dagangan Jumaat yang lalu selepas menguji paras support 1765.00.
Kenaikan harga juga telah melepasi semula paras halangan Moving Average 50 (MA50) pada rangka masa 1 jam pergerakan harga yang memberi isyarat untuk trend bullish.
Bersambung pada dagangan pembukaan pasaran di awal minggu ini, harga telah melepasi zon SBR (support become resistance) 1785.00 sebelum kenaikan harga dipamerkan menuju ke paras 1800.00 pada sesi Eropah.
Peningkatan harga emas dilihat dipengaruhi oleh penyusutan semula nilai dagangan US dolar dalam pasaran yang gagal mengekalkan momentum pengukuhan minggu lalu.
Jika sentimen pasaran kekal tidak berubah, harga emas berkemungkinan akan meningkat lebih tinggi pada minggu ini di atas paras 1800.00 semula.
 Kenaikan seterusnya akan menguji pula zon rintangan pada 1820.00 sebelum menuju ke zon rintangan lebih tinggi pada 1850.00.
Namun jika harga emas kembali mengalami kejatuhan pada minggu ini, paras support minggu lalu pada 1765.00 akan diuji semula.
Penurunan lebih rendah dijangka akan mencecah ke paras sekitar 1745.00 yang dilihat akan menjadi paras sokongan terbaru buat harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inflasi Sudah Mula Perlahan? Data PMI A.S Melonjak Tinggi Pada Bulan Februari!

Aktiviti perniagaan AS meningkat pada bulan Mac apabila pesanan melantun semula buat kali pertama dalam tempoh enam bulan, berdsarkan tinjauan pada hari Jumaat, yang juga mencadangkan bahawa inflasi boleh terus perlahan secara beransur-ansur.
S&P Global memaklumkan bahawa Indeks Keluaran PMI Komposit A.S., yang menjejaki sektor pembuatan dan perkhidmatan, meningkat kepada 53.3 bulan ini. Ini adalah bacaan tertinggi sejak Mei lalu dan diikuti bacaan akhir 50.1 pada Februari.
Ia adalah bulan kedua berturut-turut PMI kekal melebihi 50, menunjukkan pertumbuhan dalam sektor swasta. Satu ukuran pesanan baharu yang diterima oleh perniagaan swasta melonjak kepada 51.2 daripada 48.5 pada Februari. Ia adalah kali pertama sejak September perniagaan secara amnya melaporkan pertumbuhan dalam pesanan baharu.
“Bulan Mac setakat ini menyaksikan kebangkitan semula pertumbuhan ekonomi yang menggalakkan,” kata Chris Williamson, ketua ekonomi perniagaan di S&P Global Market Intelligence.
 Kenaikan pesanan tertumpu dalam sektor perkhidmatan, dengan pesanan dalam pembuatan masih lemah, walaupun di luar paras rendah bulan sebelumnya. Keadaan kewangan yang semakin ketat baru-baru ini selepas kegagalan dua bank serantau memberi bayangan kepada prospek pertumbuhan pesanan. Terdapat kebimbangan bahawa pengetatan standard pemberian pinjaman oleh bank boleh menyebabkan kredit kurang tersedia untuk isi rumah dan perniagaan.
Disisi lain, The Fed telah menaikkan kadar faedah semalaman penanda arasnya sebanyak satu perempat daripada mata peratusan, tetapi menunjukkan ia berada di ambang menghentikan peningkatan selanjutnya dalam kos pinjaman, sebagai tanda kepada tekanan pasaran kewangan baru-baru ini.
Ukuran tinjauan harga yang dibayar oleh perniagaan untuk input menurun kepada 59.8 daripada 60.4 pada Februari. Menurut S&P Global, sementara kenaikan harga bahan mentah dan pembekal telah berkurangan, firma melaporkan bahawa upah gaji yang lebih tinggi meningkatkan beban kos.
Perkhidmatan, yang menyumbang sebahagian besar ekonomi, memacu inflasi domestik keseluruhan. PMI sektor perkhidmatan kilat tinjauan itu meningkat kepada 53.8 bulan ini, paras tertinggi sejak April lalu, daripada 50.6 pada Februari. Ahli ekonomi yang ditinjau oleh Reuters telah meramalkan PMI perkhidmatan meningkat kepada 50.5.
PMI pembuatan kilat pula meningkat kepada 49.3 yang masih lemah daripada 47.3 pada Februari. Ia kini telah menguncup selama lima bulan berturut-turut. Pakar ekonomi telah meramalkan indeks pada 47. Pesanan baharu turun untuk bulan keenam berturut-turut, walaupun kadar penurunan perlahan.


EUR/USD Dah ‘Ready’ Untuk Pacak Lagi Tinggi?

Matawang US dolar terus melemah pada pembukaan pasaran minggu ini sebelum sedikit merundum pada penghujung sesi New York semalam dan bersambung ke sesi Asia hari ini (Selasa).
Namun krisis yang dialami oleh Evergrande pada ketika ini masih lagi menghantui pelabur yang memberi isyarat sentimen pasaran risk-off dan dalam masa yang sama boleh memberi sokongan kepada matawang safe-haven USD.
Pelabur juga kekal berwaspada terhadap penerbitan laporan data pekerjaan NFP Amerika Syarikat (AS) pada penghujung minggu ini yang menjadi tumpuan Federal Reserve (Fed) dan akan mempengaruhi keputusan untuk pengetatan dasar (tapering).

Memantau kepada carta harga pasangan matawang EUR/USD, pergerakan harga telah pun meningkat sehingga ke paras 1.16400 pada sesi New York semalam di kala kelemahan USD.
Manakala menuju ke penghujung sesi New York semalam dan bersambung sehingga sesi Asia hari ini (Selasa), harga dilihat sedikit merundum untuk kembali menguji zon RBS (resistance become support) 1.16000.
Akan tetapi pergerakan harga dilihat masih lagi kekal mempamerkan corak uptrend dan sekali gus sedang membentuk HL (higher low) yang terbaharu.
 Jika harga terus mengekalkan trend kenaikan, zon SBR (support become resistance) 1.17000 masih menjadi zon tumpuan untuk dinilai oleh para pelabur bagi memantau jangkaan pergerakan harga selanjutnya.
Lonjakan yang lebih agresif berkemungkinan bakal melihat pergerakan harga kembali menuju ke zon SBR yang tertinggi sekitar 1.18000 dan mencipta paras tertinggi terbaharu 2 minggu.
Namun tidak mustahil juga sekiranya USD kembali mengukuh, penurunan harga dijangka akan menguji semula paras terendah 2021 yang dicapai pada minggu lalu sekitar paras 1.15700.
Penurunan ke paras terendah itu secara tidak langsung bakal mencatas corak uptrend yang dipaparkan pada carta harga EUR/USD untuk kembali menjunam sehingga mencecah zon sokongan 1.15000.
Pelabur juga akan memantau terhadap terbitan data PMI perkhidmatan AS tinjauan ISM yang akan diterbitkan pada malam ini yang bakal turut mempengaruhi pergerakan USD.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen dan Event Penting Yang Anda Harus Beri Perhatian Sepanjang Minggu Ini (22-26 Mei 2017)

US Dollar dilanda “kemurungan” minggu lepas gara-gara isu politik dan beberapa faktor lain yang meragut kekuatan matawang gergasi itu. Minit mesyuarat Fed dijangka akan menjadi event tumpuan minggu ini disamping maklumat terkini daripada AS dan data KDNK UK.
Namun begitu, pengakuan daripada James Comey dijangka akan menjadi event terbesar minggu ini.
Berikut adalah sorotan penting yang bakal mempengaruhi trading anda minggu ini.
1.Data Jualan Rumah Baru AS –23 Mei 2017 (Selasa, 10.00 pm)
Data jualan rumah baru ini dikatakan amat berkait rapat dengan kitaran ekonomi. Data pada bulan Mac sebelum ini menunjukkan peningkatan sebanyak 621,000 bagi jualan tahunan. Pasaran dijangka mencecah angka 611,000 buah bagi bulan April.

 Keputusan Dasar Kanada- 24 Mei 2017 (Rabu, 10.00 pm)

Bank of Canada mengekalkan kadar tidak berubah pada paras 0.5 peratus sejak pertengahan 2015 dan tiada perubahan juga dijangka bakal dicatat dalam masa terdekat. Ekonomi Kanada dikatakan berdepan dengan isu perumahan, harga komoditi dan yang terbaru, data pekerjaan yang agak mengecewakan. Namun begitu, tiada sebarang tanda-tanda pelonggaran dasar bakal ditambah dalam masa terdekat.

 Pengakuan James Comey (tentatif)

Bekas Pengarah FBI, James Comey buat kali pertama akan kembali ke Capitol Hill selepas beliau dipecat oleh Presiden Donald Trump. Comey dikatakan akan membentangkan petikan yang menunjukkan bahawa Trump cuba untuk campur tangan di dalam penyiasatan Micheal Flynn, iaitu Penasihat Keselamatan Negara yang telah dipecat yang dikatakan mempunyai hubungan dengan Russia sewaktu kempen Trump. Jika Comey menjelaskan bukti yang menunjukkan bahawa Trump terbabit di dalam isu berkenaan, US Dollar dijangka akan terus menjunam.

 Minit Mesyuarat FOMC- 25 Mei 2017 (Khamis, 2.00 am)

Dalam mesyuarat Mei, Fed meletakkan kadar pada bacaan tidak berubah disamping mengenepikan kemelesetan yang berlaku kepada US Dollar baru-baru ini. Semenjak minit yang lepas, data gaji telah menjunam kepada 2.5 peratus disamping pengumuman data jualan runcit dan inflasi yang rendah.

 Data KDNK UK- 25 Mei 2017 (Khamis, 4.30 pm)

Data KDNK UK yang pertama menunjukkan penurunan yang agak ketara di dalam pertumbuhan sebanyak 0.3 peratus. Brexit mula menunjukkan kesan kepada ekonomi sebaik sahaja harga menunjukkan peningkatan. Data ini amat dinantikan bagi menilai kekuatan ekonomi semasa UK.
Sebarang data tambahan akan diupdate dari semasa ke semasa. Jangan lupa tandakan event-event ini pada kalendar trading anda. Semoga profit!
Pasaran Komoditi Hitam Masih Dalam Dagangan Melonjak Menjelang Mesyuarat OPEC dan non-OPEC Minggu Ini!


AUD/USD Akan Menjunam Lagi Selepas RBA Pertimbang Kadar Faedah Negatif

Matawang dolar Australia terus bergerak lemah pada sesi Asia pagi ini dengan sentimen pasaran berisiko kekal memberi tekanan terhadap dagangan matawang komoditi.
Selain itu, menambahkan lagi tekanan buat dolar Aussie apabila ucapan oleh Timbalan Gabenor Reserve Bank of Australia (RBA), Guy Debelle yang mempertimbangkan beberapa cadangan polisi, termasuk campur tangan bank pusat (intervention) dan juga kadar faedah negatif.
Kebimbangan terhadap perubahan polisi monetari RBA ke arah yang lebih dovish akan memberi kesan penyusutan terhadap dolar Aussie.
Sementara itu, matawang US dolar terus mengekalkan momentum pengukuhan sehingga dagangan yang bersambung ke sesi Eropah hari ini.
Pada carta harga bagi pasangan matawang AUD/USD, harga telah menjunam dari paras ketinggian 0.73200 turun semula ke bawah paras halangan Moving Average 50 (MA50) pada rangka masa 1 jam pergerakan harga.
Penurunan harian semalam mencatatkan sekitar 120 pips mencecah ke paras support 0.72000 di sesi New York semalam.
 Bersambung pada sesi Asia pagi ini, harga yang bergerak menuju ke paras 0.72400 pada zon SBR (support become resistance) kembali menyambung penurunan namun masih bergelut untuk tembusi support 0.72000.
Penurunan harga di awal sesi Eropah dijangka akan turun lebih rendah di bawah paras 0.71800 untuk mencatatkan paras terendah terbaru 4 minggu.
Kenaikan harga pula dilihat akan menguji semula zon SBR 0.72400 untuk meneruskan kenaikan lebih tinggi. Perubahan trend akan dinilai selepas harga berjaya melepasi paras halangan dinamik MA50.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Fokus Pertemuan OPEC/Non-OPEC, Adakah Pemotongan Minyak Akan Dilanjutkan?

Harga minyak mentah didagang tinggi pada hari Isnin, mengekalkan paras tertinggi sejak 5 bulan yang dicapai minggu lalu didorong oleh pandangan optimis terhadap penawaran dan permintaan global.
Berdasarkan pasaran hadapan minyak West Texas Intermediate (WTI) meningkat 34 sen atau 0.67 peratus kepada $50.78 U.S. dolar setong pada jam 5.50 petang, menghampiri harga tertinggi dalam tempoh 5 bulan lalu pada $50.88.
Pada masa yang sama, pasaran hadapan minyak mentah Brent yang menjadi tanda aras harga minyak global, di jual pada harga $55.90 yang melebihi 30 sen .
Pada minggu lepas minyak mentah WTI meningkat sebanyak 5.1 peratus manakala minyak Brent meningkat 3.4 peratus dengan kenaikan tertinggi sejak 28 Julai lalu.
 Ramalan kenaikan permintaan minyak oleh Organization of the Petroleum Exporting Countries(OPEC) dan International Energy Agency (IEA) antara faktor yang memulihkan sentimen pasaran minyak pada minggu lepas.
Selain itu, data juga menunjukkan bahawa pengeluaran minyak mentah jatuh pada bulan lepas buat kali pertama sejak Mac, rentetan itu menjadi indikasi pasaran sedang kembali ke arah keseimbangan.
Tambahan pula, kilang penapisan minyak U.S di kawasan teluk telah semakin pulih daripada hentakan Taufan Harvey dan Irma sejak tiga minggu lalu. Pada September 15, syarikat tenaga Baker Hughes telah mengurangkan 7 pelantar minyak kepada jumlah 749, paling sedikit sejak Jun.
Fokus pelabur minggu ini tertumpu pada laporan mesyuarat dalam pertemuan antara OPEC dan non-Opec hari Jumaat nanti berkenaan kemungkinan tempoh potongan pengeluaran minyak akan dilanjutkan.
Dalam pada masa yang sama, OPEC dan non-OPEC termasuk Russia. Telah bersetuju untuk mengurangkan pengeluaran sebanyak 1.8 juta tong setiap hari sehingga bulan Mac akan datang. Hal ini bertujuan bagi mengurangkan bekalan minyak dunia dan menyokong kenaikan harga minyak.


Analisis GOLD – Emas Belum Berhenti Jatuh Lagi Ke Paras Terendah 3 Bulan Terbaru

Sambung penurunan lagi! Nilai emas terus menyusut menuju ke dagangan minggu ini membuat pelabur terus bermuram.
Namun, situasi ini sememangnya sudah dijangkakan lebih awal dan pelabur sudah bersedia untuk kejatuhan emas sejak awal minggu lagi.
Tekanan terhadap emas adalah datang daripada pengukuhan US dolar yang dinilai akan terus memacu untuk tempoh lebih panjang selepas petunjuk daripada data inflasi Amerika Syarikat (AS) dan juga langkah pengetatan dasar oleh Federal Reserve (Fed).
Pada carta harga XAU/USD yang mengukur nilai emas berbanding US dolar telah memperlihatkan harga susut lebih rendah pada dagangan Khamis semalam melepasi zon support pada 1830.00.
Penurunan yang bersambung pada sesi New York semalam telah mencecah ke paras terendah terbaru 13 minggu ke sekitar 1810.00.
Penurunan harga di awal minggu di bawah paras 1870.00 telah mencetuskan jangkaan untuk penyusutan lebih rendah untuk emas sementara harga dilihat kekal bergerak di bawah paras halangan Moving Average 50 (MA50) pada rangka masa 1 jam sebagai isyarat trend bearish.
 Dengan jangkaan oleh penganalisis untuk harga emas terus mengalami kejatuhan, sasaran harga seterusnya adalah pada zon tumpuan 1800.00.
Kali terakhir harga berlegar di zon tersebut adalah sekitar daganga Februari lalu sebelum pasaran menyaksikan lonjakan emas pada awal Mac mencapai ketinggian 2000.00.
Sekiranya kenaikan harga emas boleh berlaku semula, zon ketinggian tersebut boleh dicapai, namun memerlukan faktor yang kukuh menyokong dagangan emas.
Kenaikan harga yang melepasi paras 1830.00 semula dilihat akan kembali menguji paras-paras sasaran tumpuan sebelum ini semula seperti pada zon 1870.00 dan seterusnya pada 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Data Ekonomi Penting Tumpuan Pasaran Minggu Ini (16-20 Januari 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data KDNK China (Selasa 10.00 Pagi): Pertumbuhan ekonomi China untuk suku terakhir 2022 yang lalu diramalkan suram dengan tekanan kes Covid-19 yang kembali meningkat dan juga pelaksanaan langkah sekatan pergerakan. Angka diramalkan catatkan peningkatan lemah kepada 1.6% berbanding 3.9% suku sebelumnya.
Data Pekerjaan UK (Selasa 3.00 Petang): Laporan pekerjaan yang diterbitkan akan dinilai dan akan mempengaruhi keputusan dasar monetari bank pusat England (BOE) pada mesyuarat yang akan berlangsung di awal Februari nanti.
Data Inflasi Kanada (Selasa 9.30 Malam): Bacaan data indeks harga pengguna Kanada ini akan memberi isyarat penting terhadap perubahan pada dasar moentari bank pusat Kanada (BOC) yang dijangka akan lebih diperlahankan pada tahun ini.
 Mesyuarat Polisi Bank Pusat Jepun (Rabu): Pelabur menantikan sekiranya bakal ada perubahan pada penetapan dasar monetari oleh Bank of Japan (BOJ) selepas terdapat petunjuk baru sebelum ini dengan penilaian terhadap kesan pelonggaran polisi ke atas ekonomi Jepun.
Data Inflasi UK (Rabu 3.00 Petang): Kadar inflasi di UK masih di tahap yang membimbangkan selepas mencapai rekod tertinggi 40 tahun ke paras 11.1% pada Oktober 2022. Penurunan inflasi diramalkan berlaku, namun pada tempo yang perlahan.
Data Indeks Harga Pengeluar AS (Rabu 9.30 Malam): Data PPI Amerika Syarikat yang akan diterbitkan bersama data jualan runcit diramalkan catat bacaan yang suram untuk Disember. Ini akan memberi kesan negatif terhadap pergerakan US dolar.
Data Pekerjaan Australia (Khamis 8.30 Pagi): Pertambahan pekerjaan di Australia untuk bulan Disember lalu diramalkan lebih perlahan kepada 21,200 selepas alami lonjakan pada bulan sebelumnya pada 64,000. Sementara kadar pengangguran diramal kekal di paras 3.4%.


GBP/USD Tembus Awan, Ini Paras Tertinggi Harga Untuk 14 Minggu!

Carta pasangan mata wang GBP/USD telah paparkan kenaikan harga hingga mencapai paras 1.21000, rekod tertinggi 14 minggu!
Apa yang terjadi dalam pasaran?
Dagangan pada Rabu menyaksikan kenaikan harian pada carta tersebut sekitar 200 pips mengatasi ketinggian dicapai minggu lalu.
Ini adalah didorong oleh reaksi pasaran terhadap minit mesyuarat FOMC yang jelas membuatkan US dolar menyusut lebih parah.
Berbeza berbanding kenyataan bernada hawkish Federal Reserve (Fed) pada mesyuarat yang lalu selepas menaikkan kadar faedah, pelabur meneliti butiran minit yang menunjukkan majoriti penggubal dasar bersetuju untuk memperlahankan kenaikan kadar faedah yang agresif sebelum ini.
Situasi tersebut memberi kelebihan untuk Pound mendaki pada carta harga berbanding US dolar yang lemah walaupun perkembangan berisiko dinilai di UK.
Isu Brexit kembali menjadi perhatian semula dengan kebimbangan ketegangan akan tercetus di antara Perdana Menteri dan Menteri Kewangan.

 Carta GBP/USD yang dilihat memaparkan pergerakan mendatar harga di sesi Asia semalam sekitar 1.18800 kemudiannya membuat kenaikan melepasi rintangan 1.19400 sebelum zon 1.2000 ayng diuji minggu lalu berjaya ditembusi.
Harga mencapai ketinggian sekitar 1.20800 di sesi New York sebelum kenaikan diteruskan di sesi Asia hari ini (Khamis) mencapai ketinggian terbaru pada 1.21000.
Corak bullish tersebut dijangka akan berterusan ke sesi-sesi berikutnya dengan sasaran ketinggian terbaru bakal dituju harga adalah pada 1.22000 untuk rekod tertinggi 15 minggu.
Namun penganalisis tidak menolak perubahan arah harga menurun semula boleh berlaku dengan risiko ketidaktentuan di UK serta sentimen pasaran risk-off didorong oleh perkembangan Covid-19 di China yang boleh mengukuhkan US dolar.
Untuk jangkaan penurunan harga semula, zon 1.2000 dilihat akan kembali menjadi tumpuan dan jika gagal melantukan harga kembali, penurunan bakal diteruskan ke paras-paras tumpuan sebelum ini seperti 1.19400 dan 1.18800.
Selanjutnya harga boleh susut semula ke zon 1.18000 yang menjadi sokongan harga sejak dagangan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Mulakan Dagangan Minggu Ini Dengan Penurunan Harga

Matawang dolar Kanada diniagakan mengukuh pada permulaan dagangan minggu ini dalam suasana pasaran yang masih pasif dan bergerak perlahan sempena cuti Easter holiday.
Faktor utama yang menjadi penyebab pengukuhan CAD adalah berikutan kenaikan harga minyak mentah. Amerika Syarikat dilaporkan telah mengumumkan sekatan sepenuhnya terhadap eksport minyak Iran dan tidak terkecuali negara pengimport tertentu sebelum ini.
Tindak agresif Amerika Syarikat itu bakal memberi kesan yang serius terhadap industri minyak mentah dunia tetapi memberi manfaat terhadap dagangan semasa buat Loonie. Harga minyak mentah yang melonjak membuatkan permintaan terhadap matawang CAD turut meningkat disebabkan faktor eksport terbesar minyak di Kanada.
Berbanding dolar Amerika, pergerakan harga bagi pasangan matawang USD/CAD telah membuat penurunan harga pada awal sesi Asia hari ini bermula.
Dagangan USD/CAD pada minggu lalu dilihat masih gagal menembusi paras resistance pada 1.3400 setelah diuji beberapa kali.
Penurunan harga hari ini dilihat melepasi paras Magic Pivot 1.3382 dan juga support 1.3372 (MagicS1) pada indicator Moshed Magic Line sebelum menguji paras tumpuan harga pada 1.33600 dengan penurunan setakat ini mencatatkan sekitar 30 pips pergerakan harga.
 Jika harga berjaya mengekalkan momentum penurunan harga, paras support MagicS2 dan support MagicS3 pada indicator Moshed Magic Line hari ini bakal ditembusi sebelum menjadikan paras 1.33300 sebagai destinasi tumpuan yang seterusnya.
Namun jika harga kembali membuat kenaikan semula, paras resistance pada 1.34000 juga berhampiran paras resistance MagicR1 akan kembali diuji untuk harga cuba mencari paras ketinggian semasa yang baru pada chart USD/CAD.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan harian.

Paras support: 1.3372, 1.3356, 1.3346.
Paras resistance: 1.3399, 1.3409, 1.3425.


Ulasan Penuh Penetapan Kadar UK Sebentar Tadi

Bank of England melalui Monetary Policy Committee (MPC) seperti yang kita tahu mengekalkan kadarnya sebentar tadi di paras 0.25% berikutan mesyuarat polisi yang dijalankan pada hari ini yang menepati jangkaan pasaran.
Undian penetapan kadar yang dibuat menunjukkan 0-0-9 undian dari ahli MPC. Untuk memahami format undian ini, nombor ‘0’ iaitu nombor pertama menunjukkan jumlah ahli MPC yang mengundi untuk menaikkan kadar, manakala ‘0’ di tengah menunjukkan jumlah ahli yang memilih untuk menurunkan kadar dan ‘9’ pula jumlah ahli yang mahu kadar dikekalkan. Majoriti ahli MPC memilih untuk pengekalan kadar 0.25%. Dalam program pembelian bon kerajaan pula turut dikekalkan sebanyak 435 billion Pound.
Data-data ekonomi menunjukkan aktiviti ekonomi masih meningkat dalam kadar sederhana yang disokong oleh peningkatan perbelanjaan. Jangkaan kepada situasi perniagaan di UK pula suram dan berkemungkinan aktiviti dalam perniagaan UK akan semakin perlahan. Kadar pengurangan kepada sektor ini akan banyak bergantung kepada perbelanjaan isirumah.
Sejak laporan inflasi pada November, Sterling telah pun meningkat nilai sebanyak 6%, manakala harga minyak dunia sudah naik sebanyak 14%. Kombinasi antara kedua-dua ini sepatutnya dapat menghalang inflasi dari terus naik di UK, tetapi kadar inflasi masih tetap dijangkakan meningkat lebih dari sasaran pada 2017 sehingga 2018.
 MPC masih lagi mengulangi dan menegaskan peningkatan inflasi ada hadnya jika terus naik melebihi sasaran. Jangkaan inflasi dalam jangka masa sederhana masih lagi di bawah paras purata yang dicatatkan dalam bacaan lepas dan akan terus memerhatikan perkara ini.
MPC pada hari ini menegaskan sekali lagi mereka boleh memberikan respon sama ada melonggarkan (easing policy) atau mengetatkan polisi (tightening policy) bergantung kepada perubahan ekonomi dan terus komited untuk mencapai sasaran inflasi 2%.
Keseluruhannya, tindakan Bank of England hari ini menepati jangkaan dan pihak bank pusat akan terus menunggu data-data atau lebih bukti ekonomi dalam proses pembuatan keputusan polisi monetari UK. Mereka juga akan terus mengimbangi antara inflasi dan pertumbuhan ekonomi.
Matawang GBP menyusut berbanding matawang utama dunia sejurus laporan dikeluarkan dengan Gbp/Usd jatuh dari 1.2496 ke paras 1.2450 semasa artikel ini ditulis.


Eh, AUD/USD Gagal Tembus Resistance Minggu Lalu?

US dolar pada dagangan awal minggu ini terus dilihat bergerak lemah ekoran ekonomi Amerika Syarikat (AS) diancam oleh peningkatan kes Covid-19 sehingga menggugat kredibiliti Presiden AS, Donald Trump yang dilihat gagal mengendalikan penularan wabak pandemik.
Jabatan Kesihatan Florida mengumumkan kes Coronavirus yang disahkan meningkat hampir 9,000 di Florida, dan kini tertinggi di belakang New York selepas mengatasi angka kes di California.
Selain itu juga, US dolar turut menerima tekanan oleh kebimbangan terhadap hubungan AS-China serta keputusan mesyuarat FOMC pada awal pagi Khamis.
Matawang komoditi pada awal sesi Asia pagi ini dilihat mengukuh pada awal sesi, namun mula bergerak lemah di penghujung sesi.
Pergerakan harga pada carta pasangan matawang AUD/USD melihatkan harga kembali membuat penurunan semula pada sesi Asia selepas kenaikan hampir menyentuh paras ketinggian 0.71800 yang menjadi zon resistance harga pada minggu lalu.
Namun sejak semalam, harga masih bergerak di atas paras sokongan Moving Average 50 (MA50) pada rangka masa 1 jam pergerakan harga yang memberi petunjuk harga masih berada dalam trend bullish.
Dolar Aussie akan terus dipengaruhi oleh sentimen pasaran semasa di samping tumpuan akan terarah pada data inflasi Australia untuk suku tahun kedua yang akan diterbitkan pada sesi Asia hari esok.
 Harga berkemungkinan turun menguji semula sokongan dinamik MA50 sebelum kembali meneruskan kenaikan semula.
Zon resistance 0.71800 akan cuba ditembusi sebelum harga meneruskan kenaikan lebih tinggi untuk mencatatkan paras ketinggian terbaru sejak dagangan April 2019.
Namun jika penurunan harga diteruskan lebih rendah, paras tumpuan terhampir adalah pada sekitar 0.70650 yang menjadi paras support harga minggu lalu.
Penurunan lebih rendah bakal kembali menuju ke zon RBS (resistance become support) dalam julat harga 0.70300-0.70000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Penuh Data Non-Farm Payroll NFP Bulan Mei

Amerika Syarikat dalam data non-farm payroll (NFP) pukul 8.30 malam tadi merekod penambahan pekerjaan hanya 138,000 pada Mei berbanding jangkaan pasaran 185,000. Data pada April lalu juga telah dikaji semula kepada 174,000 dari 211,000 sebelum ini.
Data kadar pengangguran pula semakin baik dengan merekod 4.3% berbanding 4.4% sebelum ini. Data pada April lalu adalah data terbaik yang pernah dicatat dalam kadar pengagguran sejak 10 tahun lalu. Namun, bila dilihat secara lanjut kadar penyertaan dalam pasaran pekerjaan merosot dari 62.9% kepada 62.7%.
Pekerjaan di dalam sektor pembuatan jatuh sebanyak 1,000 bulan lalu walaupun pekerjaan dalam sektor pembuatan ‘durable goods‘ meningkat sedikit dengan pekerjaan dalam sektor pembinaan turut berkurangan sebanyak 1,000 pekerjaan.
Dalam sektor perkhidmatan, pekerjaan dalam sektor runcit jatuh pada bulan sama dan terdapat perubahan dalam data April yang lebih rendah.
 Manakala dalam data purata pendapatan atau gaji terus meningkat walaupun ketidaktentuan dalam trend inflasi dalam ekonomi baru-baru ini yang lemah. Gaji meningkat 0.2% pada Mei walaupun kenaikan tahunan di paras 2.5% berbanding 2.6% pada April. Apa yang memburukkan data ini adalah apabila data bulan lalu dikaji semula dan diturunkan dari 0.3% kepada 0.2%.
Komponen pekerjaan dalam sektor swasta mencatat tambahan sebanyak 143,000 pekerjaan berbanding jangkaan pasaran sebanyak 173,000. Hal in diburukkan lagi apabila jumlah pekerjaan dalam sektor kerajaan berkurangan sebanyak 9,000.
Sebelum data NFP dikeluarkan pukul 8.30 malam tadi, pasaran hadapan menunjukkan peluang kenaikan kadar pada Jun di sekitar 90%. Data secara keseluruhan dianggap tidak banyak memberi kesan kepada kenaikan kadar faedah walaupun tambahan pekerjaan jauh meleset. Tetapi sudah tentu akan ada keraguan menjelang mesyuarat The Fed pada 13-14 Jun.
Sejurus data ini dikeluarkan, US dolar menjunam dengan banyak di mana Usd/Jpy telah merekod kejatuhan 120 pip setakat pukul 11.30 malam tadi. Kejatuhan mendadak ini juga banyak disebabkan keyakinan pasaran yang tinggi apabila melihat data ADP-NFP pada Khamis.


Sentimen Terkini Pasaran Forex Pada Awal Sesi Eropah

Matawang US dollar kekal kukuh pada sesi dagangan Khamis selepas komen meyakinkan oleh Jerome Powell (Pengerusi Fed) tentang keadaan ekonomi semasa Amerika Syarikat.
Dalam isu perdagangan, penasihat ekonomi A.S. Larry Kudlow berkata rundingan dagangan bersama China telah terhenti sementara waktu di mana rundingan dengan Kesatuan Eropah (EU) adalah lebih baik. Amerika menjangka tawaran dagangan lebih baik akan datang daripada EU.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.14% setakat pada pukul 2.52 petang.
 Major pair seperti EUR/USD setakat ini membuat penurunan 0.11% di mana GBP/USD jatuh sebanyak 0.15%. USD/JPY setakat ini pula susut 0.03%, USD/CAD naik 0.12% dengan USD/CHF membuat kenaikan 0.12%. Pair AUD/USD dan NZD/USD pula masing-masing membuat kenaikan 0.03% dan penurunan sebanyak 0.37%.
Matawang paling kuat setakat ini adalah Yen dan matawang paling lemah adalah NZD. Dengan menggabungkan matawang paling kuat dan lemah, pasangan matawang NZD/JPY setakat ini membuat kejatuhan 0.38% setakat ini.
Salain itu, antara matawang yang paling banyak membuat kenaikan adalah AUD selepas data pekerjaan yang memberangsangkan pada pagi tadi. Jumlah pekerjaan yang dicatatkan adalah 50.9k berbanding jangkaan 16.5k.
Penyebab kepada lonjakan matawang Yen pada Khamis pula adalah berikutan operasi pembelian bon dari Bank of Japan (BoJ). Bank pusat hanya membeli ¥60 billion (bon 25 – 40 tahun) berkurangan daripada jumlah ¥70 billion sebelum ini. Bank pusat juga mengurangkan amaun pembelian (bon 10-25 tahun) dari ¥190 billion minggu lalu kepada ¥180 billion hari ini. Pasaran menganggap ini adalah satu bentuk ‘tapering’ berskala kecil sekaligus menyebabkan pengukuhan matawang Yen pada Khamis.


Sentimen Pasaran : Tindakan PM UK Tidak Sah – Matawang Pound Kukuh!

Matawang US dolar mencatat pengukuhan berbanding matawang lain pada awal sesi dagangan New York selepas Setiausaha Perbendaharaan AS, Steven Mnuchin mengesahkan bahawa rundingan dagangan Amerika Syarikat – China akan diteruskan pada bulan hadapan, namun pertumbuhan ekonomi global yang perlahan terus membebankan sentimen pasaran.
Indeks US dolar yang mengukur dolar greenback berbanding enam matawang utama menunjukkan pengukuhan sebelum susut sedikit kepada paras 98.162 setakat jam 09.35 p.m.
Matawang Euro pula didagangkan kukuh sebanyak 0.07% kepada paras 1.0999 berbanding US dolar.Matawang tersebut telah jatuh sebanyak 0.2% semalam berikutan data sektor pembuatan Jerman jatuh merosot pada bulan September.
 Matawang Pound meneruskan pengukuhan selepas Mahkamah Britain memutuskan bahawa tindakan Perdana Menteri UK Boris Johnson menasihatkan Ratu Elizabeth untuk menggantung Parlimen bulan ini adalah salah dari segi undang-undang.
Menurut pakar ekonomi, Chris Graham perkara ini akan menyukarkan kerajaan untuk mencapai no-deal Brexit sebelum akhir bulan Oktober.
Keputusan sebulat suara 11 hakim mahkamah melemahkan Johnson dan memberi ruang lebih banyak untuk menentang janjinya membawa Britain keluar dari EU pada 31 Okt.
Matawang AUD dan NZD kekal stabil berbanding US dolar menjelan ucapan gabenor bank pusat Australia.


Analisis Teknikal AUD/USD – Timeframe H1 – 16/11/2018

Dalam kekecohan pasaran terhadap perkembangan rundingan Brexit semalam, Aussie dalam diam dilihat didagangkan mengukuh berbanding matawang utama yang lain. Ini berikutan faktor perkembangan positif dalam pasaran buruh di Australia. Data pekerjaan yang dikeluarkan awal pagi semalam menunjukkan angka yang tinggi melebihi jangkaan pasaran. Dengan itu, dapat dilihat pergerakan harga pada chart pasangan matawang AUD/USD membuat lonjakan pada awal sesi pasaran Asia sejurus sahaja data pekerjaan dikeluarkan.  Selain itu juga, perkembangan terhadap perang dagang antara AS-China dilihat sedikit reda dengan laporan bahawa China masih ingin terus berunding dengan Amerika Syarikat dan hal ini turut mencuri tumpuan para pelabur. Secara teknikal, harga pada chart AUD/USD semalam bergerak di antara julat paras resistance MagicR1 dan resistance MagicR2 pada indicator Moshed Magic Line sejak lonjakan pada sesi pasaran Asia sehingga pasaran New York menutup dagangannya.
Bersambung pada sesi pasaran Asia hari ini, harga dilihat bergerak agak perlahan pada permulaan sesi dan sedikit membuat penurunan ke paras Magic Pivot 0.7268. Jika harga kembali membuat kenaikan semula, harga dilihat akan menuju ke paras resistance yang terdekat iaitu pada 0.7307 (MagicR1) sebelum kenaikan harga seterusnya akan menguji paras 0.7338 (MagicR2) yang berada pada zon major resistance semasa pada chart AUD/USD. Sekiranya harga berjaya melepasi zon tersebut, jangkaan kenaikan harga akan mencapai paras resistance yang berada pada paras 0.7377 (MagicR3).
Namun,jika harga berjaya membuat penurunan lebih rendah dari paras Magic Pivot hari ini, penurunan awal harga yang berlaku dilihat akan menuju ke paras support 0.7237 (MagicS1) terlebih dahulu. Kemudiannya, harga akan menyambung penurunan dan menguji paras support yang berada lebih rendah iaitu sekitar 0.7197 (MagicS2). Sekiranya USD berjaya didagangkan mengukuh berbanding Aussie, penurunan harga boleh mencecah ke paras 0.7166 (MagicS3) untuk harga menguji paras terendah semasa harga pada chart AUD/USD yang dicapai pada dagangan awal minggu ini.
 Terus ikuti perkembangan perang dagang dan juga ekonomi di Australia jika anda ingian terus memantau pergerakan harga pada chart AUD/USD. Jadikan indicator Moshed Magic Line sebagai indicator tambahan utama pada chart anda bagi mendapatkan analisis teknikal harian yang lebih berkualiti.

Paras support: 0.7237, 0.7197, 0.7166.
Paras resistance: 0.7307, 0.7338, 0.7377.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Rangsangan Fiskal dan Pembaharuan Cukai : 2 Tumpuan Utama dalam Ucapan Trump

US Dollar melonjak lebih tinggi pada Rabu apabila segelintir penggubal dasar Fed menjangkakan kenaikan kadar faedah akan dapat disaksikan dalam mesyuarat bulan Mac. Prospek ini meningkat mendadak hanya beberapa jam sebelum Trump dijadualkan menyampaikan ucapan kepada Kongres.
US Dollar meningkat sebanyak 0.3 peratus kepada 113.16 yen, manakala Euro jatuh sebanyak 0.1 peratus berbanding US Dollar $1.0565.
US Dollar Index yang mengukur kekuatan US Dollar berbanding enam matawang utama kali terakhir dinilai meningkat sehingga 0.1 peratus kepada 101.48.
Presiden Fed New York, William Dudley yang juga merupakan antara yang paling berpengaruh di Bank Pusat AS mengatakan isu pengetatan dasar monetari ini telah menjadi semakin menarik.
 Dalam masa yang sama, Presiden Fed San Francisco, John Williams mengatakan bahawa isu ini akan mendapat pertimbangan serius di dalam mesyuarat akan datang ini nanti demi mempercepatkan inflasi dan guna tenaga penuh.
Pasaran akan menanti dengan penuh debaran ucapan oleh Presiden Trump yang dijangka akan memberikan butiran lanjut mengenai dasar yang telah dijanjikan oleh beliau sebelum ini termasuklah pembaharuan cukai, perbelanjaan infrastruktur dan melonggarkan peraturan perniagaan.
Namun begitu, pelabur dikatakan akan terus berhati-hati kerana ucapan ini dikhuatiri akan mengecewakan pasaran.
Menurut Koji Fukaya, Presiden di FPG Securities di Tokyo, dua elemen penting yang akan menjadi tumpuan pelabur dalam ucapan Trump kali ini ialah rangsangan fiskal dan dasar cukai.
Sesi Asia Menyaksikan Minyak Mentah Memulakan Dagangan Menjunam


Sentimen Terkini Pasaran Forex Setakat Petang Ini

Matawang USD melonjak ke paras tertinggi pada Rabu dengan komen dovish dari Bank of Japan (BOJ) dan data ekonomi China yang lemah membuatkan matawang tersebut terus menjadi destinasi sasaran pelabur. Selain itu, data keyakinan pengguna di AS meningkat ke paras tertinggi sejak 18 bulan untuk Oktober.
Ketidaktentuan politik di Jerman diikuti pula pengunduran Canselor Angela Merkel memberi tekanan kepada matawang Euro di samping dibayangi krisis bajet Itali yang berlarutan.
Dalam perkembangan yang lain, penetapan dasar monetari polisi oleh Bank of Japan pada pagi tadi menunjukkan BOJ mengekalkan dasar polisi yang sedia ada dan merendahkan sasaran inflasi oleh kerana ketegangan perang perdagangan global yang mengeruhkan keadaan ekonomi.
 Tumpuan pasaran seterusnya akan terarah kepada data pekerjaan ADP di Amerika Syarikat yang bakal memberi gambaran terhadap pertumbuhan kadar pekerjaan pada Jumaat ini dan data KDNK di Kanada.
Index DXY yang mengukur kekuatan matawang Greenback berbanding tujuh matawang yang lain bergerak mendatar setakat 6.50 pm.
Major pair seperti EUR/USD setakat ini membuat penurunan 0.05%, di mana GBP/USD didagang menaik 0.26%. USD/JPY pula meningkat 0.02% dengan USD/CAD didagang 0.20% lebih tinggi. USD/CHF pula didagang mendatar pada 0.07%. Pair AUD/USD dan NZD/USD masing-masing didagangkan negatif 0.17% dan 0.21%.


GBP/USD Catat 180 Pips Kenaikan Pada Isnin, Harga Masih Teruskan Kenaikan

Kejadian rusuhan di bandar-bandar utama di Amerika Syarikat susulan kematian George Floyd, semakin membimbangkan pasaran. Penjualan matawang US dolar mula perlahan dengan sentimen pasaran cenderung ke arah lebih berisiko.
Presiden Donald Trump menyalahkan para Gabenor yang bersikap lemah dan mencadangkan untuk menggunakan khidmat tentera bagi mengawal keadaan.
Sehingga pasaran yang memasuki sesi Eropah hari ini, dagangan US dolar masih lagi dilihat lemah dengan kenaikan oleh matawang utama yang lain masih lagi cuba diteruskan.
Seperti matawang Pound, harga pada carta pasangan matawang GBP/USD kekal meneruskan kenaikan ke paras lebih tinggi hari ini mengatasi paras tumpuan 1.25000.
Pengukuhan dagangan Pound disokong oleh laporan The Times berkenaan rundingan Brexit yang menyatakan UK bersedia untuk berkompromi bersama Kesatuan Eropah (EU) hari ini dalam usaha mencapai kesepakatan rundingan.
Pada dagangan semalam, GBP/USD telah memulakan dagangan pada awal minggu dengan kenaikan harian sektiar 180 pips ke paras ketinggian 1.25000.
Namun paras ketinggian tersebut berjaya dilepasi harga pada kenaikan pada dagangan hari ini. Kenaikan harga masih diteruskan pada awal sesi Eropah menuju paras 1.26000.
 Harga dijangka akan menguji paras ketinggian pada 1.26400 yang menjadi zon resistance pada carta GBP/USD di mana harga gagal menembusi zon tersebut ketika diuji pada dagangan April lalu.
Namun jika penurunan harga berlaku, paras 1.25000 akan kembali diuji sebelum harga meneruskan penurunan lebih rendah ke zon RBS (resistance become support) pada 1.24000.
Penurunan di bawah paras halangan Moving Average 50 (MA50) pada rangka masa 1 jam pergerakan harga memberi isyarat awal perubahan kepada trend bearish.
Penurunan lebih rendah bakal menuju semula zon RBS 1.22500 dan juga 1.21700 sebelum ke zon support harga pada 1.20800.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sesiapa Yang Mempunyai Position Dalam Emas Pasti Bimbang Dengan Keadaan Ini

Emas mula memasuki pasaran bear apabila jangkaan kenaikan kadar oleh Fed terus memberi pengukuhan buat US Dollar.
Emas bagi penghantaran Disember menyusut 0.85% kepada 1,206.55 satu troy ounce. Harga copper di Comex juga menyusut sebanyak 0.97%. Pelabur ini kini menjangkakan 95.4% peluang kenaikan kadar pada mesyuarat 13 hingga 14 Disember nanti.
Semalam, harga emas menjunam setelah ucapan Janet Yellen dan data positif dari AS.
Jabatan Buruh mengatakan bahawa tuntutan pengangguran awal bagi minggu berakhir 12 November jatuh sebanyak 19,000 kepada 235,000. Sedangkan sebelum ini penganalisis menjangkakan jumlah pengangguran meningkat sebanyak 3,000 kepada 257,000.
 Secara berasingan, Jabatan Perdagangan berkata bahawa data perumahan melonjak pada bulan Oktober. Data harga pengguna juga menunjukkan peningkatan sebanyak 0.4%.
Terdahulu, Yellen memberi amaran tentang bahaya menunggu terlalu lama untuk mengetatkan dasar monetari. Kenyataan yang hadir selepas komen daripada Fed Philadelphia itu dilihat lebih memihak kepada peningkatan kadar.
Pun begitu, Presiden Fed Cleveland, Loretta Mester tidak memberi tindak balas yang terlalu agresif ekoran keputusan mengejut daripada pilhanraya yang lepas.
Ucapan Optimis Yellen Menguatkan Dollar US


Dagangan Logam Berharga dicatat Melemah Dalam Sesi Asia!

Emas menjunam sedikit dalam sesi Asia pada Isnin sambil mengenepikan ujian peluru berpandu yang terbaru oleh Korea Utara. Dalam masa yang sama, pasaran di China, Amerika Syarikat dan UK ditutup hari ini sempena cuti umum.
Niaga gold futures bagi penghantaran Jun di Comex New York Merchantile Exchange menyusut sebanyak 0.13 peratus kepada $1,266.42 satu troy ounce.
Minggu lepas, sesi dagangan emas meningkat ke tahap tertinggi yang dicapai hampir satu bulan sambil mengenepikan kenaikan US Dollar berikutan semakan semula pertumbuhan ekonomi dan prospek kenaikan kadar penanda aras pada bulan Jun.
 Ekonomi AS berkembang lebih cepat daripada jangkaan pada tempoh tiga bulan pertama tahun ini dan secara tidak langsung mengurangkan kebimbangan terhadap kelembapan yang berpotensi berlaku di dalam ekonomi AS.
KDNK negara berkembang pada kadar tahunan sebanyak 1.2 peratus dalam tempoh tiga bulan pertama 2017, jauh melebihi jangkaan sebelum ini iaitu 0.7 peratus.
US Dollar melonjak ke tahap empat hari tertinggi berikutan prospek kenaikan kadar pada bulan Jun. menurut Fed rate monitor tools, 80 peratus daripada pelabur menjangkakan bahawa Fed akan menaikkan kadar pada bulan depan berbanding 70 peratus yang dicatat pada minggu sebelumnya.

Lanjutan Perjanjian OPEC Langsung Tidak Membantu Kenaikan Harga Minyak Mentah Dalam Sesi Ini